Νέο Mini Convertible - Epitrohon\nΝέο Mini Convertible\nΤο premium μικρό σε ανοικτή έκδοση με ηλεκτρική υφασμάτινη οροφή.\nΗ Mini παρουσίασε σήμερα την ανοικτή έκδοση της τέταρτης γενιάς του Mini Cooper. Το μοντέλο διατηρεί το στυλ των προκατόχων του χωρίς ιδιαίτερες εκπλήξεις στο αισθητικό κομμάτι και συνεχίζει να αποτελεί το μοναδικό εκπρόσωπο της κατηγορίας των μικρών premium convertible.\nΡετρό στυλ με τη σχεδίαση να εξελίσσεται αργά και σταθερά στα πρότυπα του icon που έχει δημιουργηθεί γύρω από το δημοφιλές μοντέλο.\nΤο νέο Mini Convertible συνέχισε την “παράδοση” μεγαλώνοντας σε διαστάσεις σε σχέση με τον προκάτοχό του, με μήκος 3.821mm, πλάτος 1727mm και ύψος 1415mm. Διατηρεί την υφασμάτινη οροφή η οποία ανοιγοκλείνει ηλεκτρικά σε 18 δευτερόλεπτα, σε ταχύτητες μέχρι και 30km/h. Το πλαίσιο έχει δεχτεί τις κατάλληλες επεμβάσεις για την ενίσχυση της στρεπτικής ακαμψίας με επιπλέον δοκούς. Για την ασφάλεια σε περίπτωση ανατροπής υπάρχουν δύο αλουμινένιες μπάρες που εκτινάσσονται σε μόλις 150 miliseconds αλλά και ειδικοί αερόσακοι που προστατεύουν τα κεφάλια των επιβατών.\nΟ χώρος αποσκευών που ήταν ένα από τα αδύνατα σημεία των προηγούμενων mini convertible, αυξήθηκε κατά 25% φτάνοντας στα 215 λίτρα με την οροφή κλειστή και στα 160 λίτρα με την οροφή ανοικτή. Έγινε επίσης πιο πρακτικός με μεγαλύτερο άνοιγμα και ευκολότερη αναδίπλωση των πίσω καθισμάτων σε περίπτωση ανάγκης μεταφοράς μεγάλων αντικειμένων. Στην καμπίνα, ο χώρος για τα γόνατα, τους ώμους, τους αγκώνες και τα κεφάλια των πίσω επιβατών έχει αυξηθεί όπως και στην κλειστή έκδοση του μοντέλου. Το σύστημα Mini Connected in-car με διάφορες επιλογές συνδεσιμότητας, υποστηρίζει κάρτες SIM επιτρέποντας τη σύνδεση στο διαδύκτιο και την πραγματοποίηση κλήσεων.\nΣτον εξοπλισμό περιλαμβάνονται ABS, EBD, Brake Assistant, Dynamic Stability Control, Dynamic Traction Control, Park Distance Control με αισθητήρες και ηλεκτρονικό κλείδωμα διαφορτικού (ELDC) στον εμπρός άξονα. Στον προεραιτικό εξοπλισμό διατίθενται οι επιλογές στυλ οδήγησης Mini Driving Modes, το σύστημα Dynamic Damper Control για τις αναρτήσεις, όπως και το Performance Control για δυναμική οδήγηση.\nΣτις φωτογραφίες βλέπουμε την έκδοση Mini Cooper S Convertible εξού και οι ζάντες αλουμινίου 18 ιντσών, το bodykit με τις εισαγωγές αέρα και η κεντρικά τοποθετημένη διπλή απόληξη της εξάτμισης.\nΑπό άποψη κινητήρων οι επιλογές γνωστές. Στη έκδοση Mini Cooper Convertible βρίσκουμε τον τρικύλινδρο υπερτροφοδοτούμενο κινητήρα 1.5 λίτρων με απόδοση 130hp και 220Nm ροπής. Η έκδοση Mini Cooper D Convertible φορά τον τρικύλινδρο πετρελαιοκινητήρα 1.5 λίτρων με απόδοση 116hp και 270Nm ροπής. Η ισχυρότερη έκδοση με το διακριτικό S και την χαρακτηριστική εισαγωγή αέρα στο καπό, φορά το γνωστό τετρακύλινδρο υπερτροφοδοτούμενο κινητήρα 2.0 λίτρων με απόδοση 192hp και 300Nm ροπής (με overboost) που επιτρέπει στο μοντέλο να επιταχύνει από στάση στα 100km/h σε 7.2 δευτερόλεπτα και να φτάνει την τελική ταχύτητα των 230km/h με το χειροκίνητο κιβώτιο 6 σχέσεων.\nΜελλοντικά, θα προστεθούν στη γκάμα ο βενζινοκινητήρας 1.2 λίτρων με απόδοση 101hp στη βασική έκδοση Mini One, αλλά και ο ισχυρότερος πετρελαιοκινητήρας 2.0 λίτρων με απόδοση 168hp στην έκδοση Mini Cooper SD. Πολύ πιθανό είναι να δούμε και μια ακόμη ισχυρότερη έκδσοη John Cooper Works (JCW) με βελτιώσεις στον δίλιτρο κινητήρα και απόδοση που θα ισοφαρίζει τους 228hp του κλειστού μοντέλου.\nΤο Mini Convertible με την υφασμάτινη διατηρεί αναλλοίωτο το στυλ του είτε ανοικτό είτε κλειστό.\nΌλες οι γενιές του Mini Convertible μαζί. Όπως είναι εμφανές το άλλοτε “μικρό” συνεχίζει να μεγαλώνει με την πάροδο των χρόνων. Να θυμίσουμε ότι οι τρεις πιο πρόσφατες εκδοχές του, από το 2001 μέχρι σήμερα, εξελίχθηκαν κάτω από τον οικονομικό έλεγχο της BMW.\ncabrio, cabriolet, convertible, Cooper, Mini, one, S, ανοικτό, καμπριο, Νέα Μοντέλα, υφασμάτινη οροφή\nAudi RS6 Avant και RS7 Sportback σε έκδοση Performance »\n« Οι δοκιμές των crossovers της Nissan


Αναρτήθηκε από κ χ την Δεκεμβρίου 29, 2018\nΈφυγε από τη ζωή η ηθοποιός Μαριάννα Τόλη έπειτα από μακροχρόνια μάχη με τον καρκίνο. Σύμφωνα με πληροφορίες, η κηδεία της θα γίνει τη Δευτέρα. Η Μαριάννα Τόλη σπούδασε ιστορία της Τέχνης στο πανεπιστήμιο του Κεντάκι στην Αμερική και κλασικό και μοντέρνο χορό στο Λονδίνο.\nΣτην Ελλάδα ακολούθησε κλασικό τραγούδι και τέλειωσε τη δραματική σχολή του Εθνικού. Από εκεί άρχισε την καριέρα της συμμετέχοντας στη «Λυσιστράτη» στην Επίδαυρο. Στο μεταξύ, είχε ξεκινήσει δισκογραφικές επιτυχίες, ενώ το 1977 πήρε μέρος στη Γιουροβίζιον με το «Μάθημα Σολφέζ» του Γιώργου Χατζηνάσιου. Έπαιξε σε πολλά μιούζικαλ, όπως στα «Άννυ», «Ίρμα», «Σικάγο». Υπήρξε η αντικαταστάτρια της Αλίκης Βουγιουκλάκη στο «Εβίτα», ενώ πρωταγωνίστησε στις ταινίες «Γλυκιά ζωή» του Μιχάλη Κακογιάννη και «Ρόδινα ακρογιάλια» του Ευθύμιου Χατζή.


Αισιόδοξος ο Ρανιέρι | Onsports.gr\nhome ΠοδόσφαιροΕυρώπηΙταλίαΑισιόδοξος ο Ρανιέρι Κοινοποιήστε\nΑισιόδοξος ο Ρανιέρι\tΣυντάκτης: Onsports Team\nΔημοσίευση: Πέμπτη, 08 Μαρτίου 2012 21.00\nΟ τεχνικός της Ίντερ, Κλαούντιο Ρανιέρι εμφανίστηκε αισιόδοξος ότι θα παραμείνει στον πάγκο της ομάδας μέχρι το τέλος της σεζόν.\tΑπό το κακό στο χειρότερο πηγαίνει η Ίντερ η οποία βρίσκεται αρκετά μακριά από τις θέσεις της Ευρώπης. Αρκετά είναι τα σενάρια που θέλουν τον Κλαούντιο Ρανιέρι να αποχωρεί από τους «νερατζούρι» με τον ίδιο να παραμένει ήρεμος. «Ξέρουμε πως θα αγωνιστεί η Κιέβο, καθώς την είδαμε πριν από λίγες ημέρες με τη Γιουβέντους. Αν κερδίσουμε θα κάνουμε σημαντικό βήμα για το Champions League. Έχουμε ακόμα 70 ημέρες για το τέλος της σεζόν και για να ανατρέψουμε την κατάσταση», είπε ο Ιταλός τεχνικός.\tΚατηγορία: Ιταλία


«Ο Κόρμπιν σνομπάρει τη Βασίλισσα και τη χώρα» | Διεθνή Ειδήσεις\n«Ο Κόρμπιν σνομπάρει τη Βασίλισσα και τη χώρα»\nΟ βρετανικός Τύπος φιλοξενεί φωτογραφίες του αριστερού Κόρμπιν, σφοδρού πολέμιου της μοναρχίας, που παραμένει σιωπηλός στην ανάκρουση του εθνικού ύμνου\nΓΡΑΦΕΙ: THETOC TEAM published 16 Σεπ. 15 (13:52)\nΟ νεοεκλεγείς ηγέτης των αντιπολιτευόμενων Εργατικών στη Βρετανία Τζέρεμι Κόρμπιν δέχεται σήμερα σφοδρή κριτική επειδή στη διάρκεια ανάκρουσης του εθνικού ύμνου σε τελετή μνήμης για την 75η «μαύρη» επέτειο από τους βομβαρδισμούς της αεροπορίας της ναζιστικής Γερμανίας (Luftwaffe) εναντίον της Βρετανίας, εκείνος παρέμεινε σιωπηλός.\nΣτις 15 Σεπτεμβρίου 1940, «Ημέρα της Μάχης της Αγγλίας», 61 αεροπλάνα της Λουφτβάφε καταρρίφθηκαν, σε ένα καίριο πλήγμα στις γερμανικές δυνάμεις. Η γερμανική απόβαση, μπροστά στις επιδόσεις της Βασιλικής Αεροπορίας (RAF) και τις αδυναμίες των γερμανικών μαχητικών, αναβλήθηκε για να ματαιωθεί οριστικά στη συνέχεια.\nΤα πρωτοσέλιδα κυρίως του συντηρητικού βρετανικού Τύπου φιλοξενούν σήμερα φωτογραφίες του αριστερού Κόρμπιν, σφοδρού πολέμιου της μοναρχίας και αντιπολεμικού ακτιβιστή, να στέκεται σιωπηλός, ενώ οι υπόλοιποι παρευρισκόμενοι να τραγουδούν το «God Save The Queen» (Ο Θεός ας σώζει την Βασίλισσα) στη διάρκεια της τελετής μνήμης στον Καθεδρικό Ναό του Αγίου Παύλου στο Λονδίνο.\n«Ο Κόρμπιν σνομπάρει την Βασίλισσα και τη Χώρα» και «Ο Θεός ας μη σώζει την Βασίλισσα» είναι δύο ενδεικτικοί τίτλοι σημερινών πρωτοσέλιδων.\nΗ απόφαση του Κόρμπιν, ο οποίος εξελέγη το Σάββατο με ευρεία στήριξη στις εσωκομματικές εκλογές, αλλά χαίρει μικρής αποδοχής ανάμεσα στους Εργατικούς βουλευτές, δέχτηκε κριτική τόσο από μέλη των Ενόπλων Δυνάμεων, όσο και από κάποια μέλη του κόμματός του.\n«Θα έχει προσβάλει και θα έχει πληγώσει ανθρώπους», σχολίασε σήμερα στο ραδιόφωνο του BBC η Κέιτ Γκριν, βουλευτής των Εργατικών και μέλος της ομάδας πολιτικού σχεδιασμού του Κόρμπιν.\nΕρωτηθείσα αν θα έπρεπε να έχει τραγουδήσει τον ύμνο, η ίδια απάντησε: «Θεωρώ ότι θα ήταν σκόπιμο και σωστό και θα έδειχνε σεβασμό προς τα αισθήματα άλλων ανθρώπων, αν το είχε πράξει».\nΕργατικοί: Παρέμεινε σιωπηλός από σεβασμό\nΟι Εργατικοί δήλωσαν ότι η παρουσία του Κόρμπιν στην τελετή της Τρίτης ήταν η απόδειξη του σεβασμού προς εκείνους που πολέμησαν.\n«Ο ηρωισμός της Βασιλικής Αεροπορίας στη Μάχη της Αγγλίας είναι κάτι για το οποίο όλοι οφείλουμε πολλά και για το οποίο είμαστε ευγνώμονες», ανέφερε σε ανακοίνωσή του το κόμμα. (Ο Κόρμπιν). «Παρέμεινε σιωπηλός σε ένδειξη σεβασμού στη διάρκεια ανάκρουσης του εθνικού ύμνου», προστίθεται στην ανακοίνωση.\nΞεκινώντας ως αουτσάιντερ, ο Κόρμπιν κατάφερε να αναδειχθεί νέος ηγέτης του κόμματος προκαλώντας ενθουσιασμό σε κάποιους, αλλά ταυτόχρονα διχάζοντας τους Εργατικούς.\nΕιδικά κάποιοι από το κατεστημένο των Εργατικών φοβούνται ότι οι ριζοσπαστικές του θέσεις -που περιλαμβάνουν τον μονομερή πυρηνικό αφοπλισμό, τις κρατικοποιήσεις και την φορολόγηση των πλουσίων- θα απωθήσουν τους ψηφοφόρους.\nΟι πρώτες του μέρες στην ηγεσία του κόμματος έχουν χαρακτηριστεί χαοτικές από τα μέσα ενημέρωσης με το ίδιο το κόμμα να μην έχει υιοθετήσει ξεκάθαρη θέση για ζητήματα-κλειδιά, όπως η παραμονή ή μη της χώρας στην ΕΕ. Επίσης, ο Κόρμπιν δέχτηκε επικρίσεις γιατί δεν όρισε γυναίκες στα υψηλά κλιμάκια της σκιώδους κυβέρνησής του.\nΑργότερα σήμερα, ο Κόρμπιν αναμένεται να αντιμετωπίσει για πρώτη φορά στο κοινοβούλιο τον πρωθυπουργό Ντέιβιντ Κάμερον στην διάρκεια της εβδομαδιαίας συνεδρίασης του Σώματος που είναι αφιερωμένη σε ερωτήσεις. Μάλιστα, ο Κόρμπιν, με μία καινοτόμο πρωτοβουλία, ζήτησε από το κοινό να στείλει υποδείξεις για το τι θα ήθελε να ρωτήσει τον Κάμερον.


Διήμερο «λουκέτο» στο ταμείο του «Γεννηματάς» για τα 25 ευρώ - Flashnews.gr\nΔιήμερο «λουκέτο» στο ταμείο του «Γεννηματάς» για τα 25 ευρώ\nΔιήμερο κλείσιμο του ταμείου του Νοσοκομείου «Γ. Γεννηματάς», αποφάσισαν οι εργαζόμενοι, αντιδρώντας στην επιβολή του μέτρου είσπραξης 25 ευρώ για νοσηλεία σε δημόσιο νοσοκομείο.\nΈτσι, την Πέμπτη 9 Ιανουαρίου και την Παρασκευή 10 Ιανουαρίου, από τις 8 το πρωί έως τις 14:00 το ταμείο του νοσοκομείου θα παραμείνει κλειστό. Οι εργαζόμενοι σε ανακοίνωσή τους ζητούν να υπάρξει «πλήρης και δωρεάν περίθαλψη για όλο το λαό χωρίς προϋποθέσεις», σημειώνοντας ότι «οι εργαζόμενοι και ο λαός έχουμε τριπλοπληρώσει για την υγειονομική μας περίθαλψη, την ώρα της δουλειάς μας με τη φορολογία μας και με τις ασφαλιστικές μας εισφορές. Δεν θα πληρώσουμε ξανά την ώρα της ανάγκης».\nΝα καταργηθεί το 25 ευρώ για εισαγωγή σε νοσοκομείο και το 1 ευρώ για εκτέλεση συνταγής και να σταματήσει «η μετάθεση των πληρωμών Υγείας στις τσέπες κάθε ασφαλισμένου πολίτη», ζητά και ο Πανελλήνιος Ιατρικός Σύλλογος (ΠΙΣ).\nΟ ΠΙΣ θεωρεί ότι οι νέες επιβαρύνσεις «δημιουργούν όχι μόνο συνθήκες αδυναμίας πληρωμών, αλλά και κινδύνους για τη δημόσια υγεία, οι οποίοι θα προκύψουν από την εγκατάλειψη κάθε προσπάθειας για την αντιμετώπιση της υγείας των πολιτών».\nΑγωνιστικές κινητοποιήσεις προαναγγέλλει η Πανελλήνια Ομοσπονδία Εργαζομένων στα Δημόσια Νοσοκομεία (ΠΟΕΔΗΝ), επισημαίνοντας ότι «τίθεται εμφανώς σε αμφισβήτηση ο Δημόσιος και Κοινωνικός χαρακτήρας της Υγείας».\nΤρίτη, 7 Ιανουαρίου 2014, 17:56


Μαρτίνς: Δεν είναι ο Ολυμπιακός το φαβορί - Sputnik Ελλάδα\n06:20 21 ΦΕΒΡΟΥΑΡΙΟY 2020\n17:39 12.08.2019 Λήψη σύντομου url\nΟι Πειραιώτες προετοιμάστηκαν για τη ρεβάνς με τη Μπασακσεχίρ στο Φάληρο για τον τρίτο προκριματικό γύρο του Champions League μετά το 1-0 της Πόλης με σκόρερ τον Γιώργο Μασούρα\nΟ Πορτογάλος προπονητής του Ολυμπιακού που με τη νίκη στη Τουρκία ξεπέρασε τον Μίτσελ και... κοιτάζει Βαλβέρδε έδωσε συνέντευξη Τύπου ενόψει του αυριανού αγώνα στο «Καραϊσκάκης» και στάθηκε στη συμπαράσταση του κόσμου, αλλά ζήτησε και σοβαρότητα λέγοντας πως: «Δεν είμαστε φαβορί για το δεύτερο ματς με την Μπασακσεχίρ, προηγούμαστε απλώς στο πρώτο ημίχρονο της διαδικασίας πρόκρισης. Έξτρα δύναμη για μας είναι η συμπαράσταση του κόσμου στην έδρα μας, δεν υποτιμάμε τον αντίπαλο, είναι ποιοτικός με καλούς παίκτες, πρέπει να είμαστε σοβαροί και συγκεντρωμένοι, δεν έχει κριθεί κάτι. Πρέπει να είμαστε πολύ σοβαροί και να μην δώσουμε στον αντίπαλό μας την ευκολία, σκεπτόμενοι ότι είμαστε εμείς το φαβορί».\n«Με στόχο πάντα τη νίκη»\nΟ Πέδρο Μαρτίνς μίλησε και για την τακτική που θα ακολουθήσει απέναντι στους Τούρκους λέγοντας: «Αυτό που θέλω είναι να βελτιώσουμε την επιθετική μας λειτουργία, αμυντικά δουλέψαμε καλά στο πρώτο ματς, εξαίρεση αποτελούν τα αμυντικά λάθη που κάναμε, είναι τελείως διαφορετικό το δεύτερο ματς από το πρώτο στην Τουρκία, με σοβαρότητα και πειθαρχία θα τα καταφέρουμε. Θα αντιμετωπίσουμε προβλήματα, γιατί είναι ένας καλός αντίπαλος, με καλούς παίκτες. Στην Κωνσταντινούπολη κάναμε ένα αμυντικό παιχνίδι υψηλού επιπέδου, αν εξαιρέσει κανείς τα ατομικά λάθη. Να είστε σίγουροι ότι το παιχνίδι θα είναι πολύ διαφορετικό. Θα πρέπει να δουλέψουμε καλύτερα, να μη δώσουμε ευκαιρίες στον αντίπαλό μας και να περιορίσουμε τα δικά μας λάθη, βελτιώνοντας παράλληλα την επίθεσή μας. Η νίκη με ικανοποιεί πάνω από όλα. Θέλουμε να κερδίζουμε, να παίζουμε με ποιότητα. Σε σχέση με πέρυσι έχουμε δείξει βελτίωση στην επιθετική λειτουργία. Έχουμε δείξει καλά δείγματα στο πως οργανώνουμε το παιχνίδι μας και πως το αντιμετωπίζουμε. Αυτό που θέλουμε είναι το παιχνίδι μας είναι να έχει την ίδια φιλοσοφία, με στόχο πάντα τη νίκη».\nΔΙΑΒΑΣΤΕ ΕΠΙΣΗΣ: Μαρτίνς: Να μην αλλάξουμε ταυτότητα και φιλοσοφία\n«Περιμένουμε έναν δυνατό αντίπαλο»\nΟ κόουτς του Ολυμπιακού αναφέρθηκε και στον αντίπαλο του περιμένοντας μια πιο δυνατή Μπασακσεχίρ στον Πειραιά, λέγοντας χαρακτηριστικά πως: «Αύριο περιμένουμε μία δυνατή Μπασακσεχίρ. Είναι έμπειροι παίκτες και ξέρουν από δυνατές έδρες. Δεν έχουν χάσει κάτι ακόμη. Περιμένουμε έναν δυνατό αντίπαλο, αλλά περιμένουμε να είμαστε και εμείς πιο δυνατοί. Όλοι είδαμε την Μπασάκ όταν έπαιξε με την ΑΕΚ. Είναι ένας πολύ δυνατός αντίπαλος. Ακόμη και με τραυματισμούς ή αποβολές, δεν ξέρουμε πως θα αντικαταστήσουν αυτές τις απουσίες και, ως δυνατή ομάδα, παραμένει πάντα επικίνδυνη. Όσον αφορά τον Ποντένσε, έχει προπονηθεί λίγο επιφυλακτικά μέσα στην εβδομάδα, αλλά όλα δείχνουν ότι είναι καλά και θα είναι στη διάθεσή μας. Είναι λογικό κάθε εβδομάδα οι ομάδες να παρουσιάζονται καλύτερες. Είναι το δεύτερο επίσημο παιχνίδι της. Νομίζουμε ότι θα είναι πολύ συμπαγής και εξαιρετική στις μεταβιβάσεις, όπως έκανε και στο πρώτο ματς. Δεν πρέπει να τους επιτρέψουμε, με δικά μας λάθη, να εκμεταλλευτεί την κατάσταση».\nChampions League, Πέδρο Μαρτίνς, Μπασακσεχίρ, Ολυμπιακός


Νέο πλοίο διοίκησης και ελέγχου αποβάσεων (LPD) για το ΠΝ των ΗΠΑ με δυνατότητα μεταφοράς 800 πεζοναυτών – Προέλαση\nTo πλοίο διοίκησης και ελέγχου αποβάσεων Anchorage (LPD 23) ανεφοδιάζεται με καύσιμα και νερό στο Ναυτικό Σταθμό του Γκουαντάναμο στη Κούβα. (Πηγή: US Navy)\nΤο Πολεμικό Ναυτικό των Ηνωμένων Πολιτειών της Αμερικής (ΗΠΑ) πρόκειται να εντάξει, κατά τη διάρκεια επίσημης τελετής την 4η Μαΐου, στην ενεργό υπηρεσία, το νέο πλοίο διοίκησης και ελέγχου αποβάσεων (LPD) USS Anchorage LPD 23, στην ομώνυμη πόλη του Anchorage στην Αλάσκα.\nΤο πρώτο πλοίο διοίκησης και ελέγχου αποβάσεων το USS Anchorage (LSD 36) εισήλθε σε υπηρεσία το 1969, κερδίζοντας πολλές διακρίσεις για τις υπηρεσίες του στο πόλεμο του Βιετνάμ, στη Επιχείρηση Καταιγίδα της Ερήμου και την υποστήριξη του στην Επιχείρηση Ιρακινή Ελευθερία. Το πρώτο πλοίο USS Anchorage αποσύρθηκε το 2003.\nΤο LPD 23, Anchorage είναι το έβδομο πλοίο διοίκησης και ελέγχου αποβάσεων κλάσης San Antonio. Είναι ένα στοιχείο από τις μελλοντικές εκστρατευτικές ομάδες μάχης, το πλοίο πρόκειται να υποστηρίξει τις αποβατικές επιχειρήσεις του Σώματος Πεζοναυτών των ΗΠΑ, οι οποίες περιλαμβάνουν αποβατικά αερόστρωμνα, αποβατικά οχήματα μάχης και το αεροσκάφος Osprey.\nΣύμφωνα με την ανακοίνωση του ΠΝ των ΗΠΑ, το Anchorage πρόκειται να παρέχει βελτιωμένες επιχειρησιακές ικανότητες, συμπεριλαμβανομένης μία προηγμένης σουίτας διοίκησης και ελέγχου, αυξημένη δυνατότητα μεταφοράς οχημάτων και φορτίων, και προηγμένα χαρακτηριστικά επιβιωσιμότητας του πλοίου.\nΤο πλοίο έχει τη δυνατότητα επιβίβασης αποβατικής δύναμης περισσότερων από 800 Πεζοναυτών.\nΤο 24900 τόνων πλοίο ναυπηγήθηκε στο ναυπηγείο Huntington Ingalls Industries – Avondale Shipyard στη Λουιζιάνα. Το πλοίο έχει μήκος περίπου 210 μέτρα, 32 μέτρα πλάτος και βύθισμα 7 μέτρων. Τέσσερις υπερ-τροφοδοτούμενοι ντιζελοκινητήρες κινούν το πλοίο με σταθερή ταχύτητα 22 κόμβων\nΤο ΠΝ των ΗΠΑ φιλοδοξεί να φθάσει τα 306 πλοία


Κοροναϊός και παγκόσμια οικονομία. Ποιος ωφελείται; - lastpoint.gr\n08/02/2020 05/02/2020 0 Σχόλια\tΔΙΕΘΝΗ, ΚΙΝΑ, ΟΙΚΟΝΟΜΙΑ, ΥΓΕΙΑ\nΓράφει ο Αποστόλης Πιστόλας\nΔεν ξέρω τι είναι ο κοροναϊός, δεν είμαι βιολόγος. Άρα στο άρθρο δεν πρόκειται να ασχοληθώ με αυτό ως ιό αλλά με τις επιπτώσεις που ήδη υπάρχουν και αυτές που ενδεχομένως να έρθουν στην Κινέζικη και παγκόσμια οικονομία. Ο κοροναϊός, η σοβαρότητα που του προσδίδεται από τους επιστήμονες και η κάλυψη από τα ΜΜΕ έχει οδηγήσει σε κάποια γεγονότα, όπως πολλές αεροπορικές εταιρίες να σταματήσουν τις πτήσεις από και προς Κίνα. Τι σημαίνει αυτό;\nΠρωταρχικά πως μειώνεται η ζήτηση για πετρέλαιο (καύσιμη ύλη) και άρα μειώνεται η τιμή του. Επίσης σημαίνει πως ο τουρισμός της Κίνας, για ένα διάστημα τουλάχιστον, δέχεται σημαντικό πλήγμα. Εδώ να θυμίσω πως η Κίνα είναι ο τέταρτος πιο δημοφιλής προορισμός παγκοσμίως με περίπου 60 εκατομμύρια τουρίστες το χρόνο. Αυτό λειτουργεί και από την ανάποδη βέβαια. Περίπου 130 εκατομμύρια Κινέζοι ταξιδεύουν κάθε χρόνο ανά τον κόσμο ξοδεύοντας άνω των 260 δισεκατομμυρίων δολαρίων. Καταλαβαίνετε τι σημαίνει αυτό υποθέτω για οικονομίες όπως η Γαλλία όπου πηγαίνουν διακοπές περίπου 2 εκατομμύρια τουρίστες το χρόνο ξοδεύοντας περίπου 4 δισεκατομμύρια ευρώ.\nΕπίσης σήμερα η Apple ανακοίνωσε πως κλείνει όλα τα καταστήματα στην Κίνα για, τουλάχιστον, μία εβδομάδα. Ενδεχομένως να ακολουθήσουν κι άλλες εταιρίες, ενδεχομένως να παραταθεί το κλείσιμο των καταστημάτων. Εάν ο κοροναϊός συνεχιστεί να εξαπλώνεται και ο Παγκόσμιος Οργανισμός Υγείας συνεχίσει να είναι σε επιφυλακή ενδέχεται να μειωθεί η ζήτηση σε προϊόντα που παράγονται στην Κίνα. Στη χειρότερη του εκδοχή και εάν αυτό συνεχιστεί για μεγάλο χρονικό διάστημα τότε μπορεί εταιρίες να αναγκαστούν να μην παράγουν πλέον τα προϊόντα τους στη χώρα αυτή, αφού αυτός θα είναι ο λόγος της μειωμένης ζήτησης. Προφανώς είναι ακόμα πολύ νωρίς και ίσως αυτά να σας φαίνονται υπερβολικά, ίσως να μη γίνουν και ποτέ.\nΌμως η Κίνα, η δεύτερη μεγαλύτερη οικονομία στον κόσμο, που κάλπαζε για την πρώτη θέση ενδέχεται να έχει μεγάλο πρόβλημα που, το λιγότερο, θα σταματήσει τον καλπασμό. Ίσως για αυτό βλέπετε την κυβέρνηση της Κίνας να τρέχει να προλάβει.\nΚαι ποιος ωφελείται από αυτό; Ναι, πολύ καλά το σκεφτήκατε. Το παιχνίδι φαίνεται να αλλάζει πίστα.\n← Μόνο “πατάτα” δεν μπορώ να χαρακτηρίσω την τροπολογία Αυγενάκη\nΝέο επιχειρησιακό σχέδιο αστυνόμευσης και περιπολιών στο κέντρο της Αθήνας →


ΠΑΡΑΜΥΘΟΠΟΙΕΙΟ: Ο ΛΑΣΠΑΝΘΡΩΠΟΣ\nΑναρτήθηκε από maroulada στις 23:17\nΕυρύνοος 2 Ιουλίου 2009 - 12:17 π.μ.\nΕβαλε τους σπόρους στην καρδιά του και άνθισε..\nmaroulada 2 Ιουλίου 2009 - 12:51 π.μ.\nλογια εικονες τραγουδια 2 Ιουλίου 2009 - 8:05 π.μ.\nτι καλυτερο απο εναν λασπανθρωπο! ευφορος, γεματος θρεπτικα συστατικα, ντροπαλος, εν δυναμει ανθηρος ,καρποφορος και χρωματιστος!\nmaroulada 2 Ιουλίου 2009 - 11:10 μ.μ.\nΤι καλύτερο από ένα λασπάνθρωπο που μπορεί ν' αλλάξει την πραγματικότητά του με τον καλύτερο και λιγότερο ανώδυνο τρόπο και με την ικανότητα να εκτιμά και να απολαμβάνει το αποτέλεσμα!\nΛασπάνθρωποι όλου του κόσμου ... ενωθείτε...\nΚαι πάλι καλό μου, ο ήρωας σου είχε την ταπεινή αυτογνωσία να γνωρίζει ποιος είναι και που είναι... και να ονειρεύεται τα χρώματα ενός άλλου κόσμου και ω! τι θαύμα... να τα εντάζει στον δικό του. Τι γίνεται με αυτούς που κατοικούν στη λάσπη που ονομάζουν ιριδίζον φως;\nΌπως και να χει... έχει δίκαιο όλα θέμα οπτικής είναι... είμαστε αντικειμενικοί μέσα στην υποκειμενικότητα μας.


ΑΙΣΘΗΣΕΩΝ ΓΕΥΣΕΙΣ: Ο "Νίκος" έχει μεγαλώσει με τις τυρόπιτές του γενιές Ν. Σμυρνιωτών!\nΟ "Νίκος" έχει μεγαλώσει με τις τυρόπιτές του γενιές Ν. Σμυρνιωτών!\nΣτο τυροπιτάδικο του Νίκου στη γωνία του Πανιωνίου, γίνεται λαϊκό "προσκύνημα" καθημερινά από νωρίς το πρωί. 40 χρόνια τώρα, ο Νίκος είναι εκεί σχεδόν όλες τις ώρες και ζυμώνει τις τυρόπιτές του πίσω απ'τον πάγκο του.\nΗ συνταγή για την περίφημη τυρόπιτά του είναι του πατέρα του, ο οποίος ήξερε να φτιάχνει γαλλική σφολιάτα και άνοιγε κάθε είδους φύλλο. Ξεκίνησε λοιπόν το 1977 το μαγαζί και ο γιος του, δίπλα του έμαθε τη δουλειά.\nΤο σημείο που βρίσκεται, είναι το κλειδί της επιτυχίας, απέναντι από τη Λανς και το γήπεδο του Πανιωνίου.\nΣτην αρχή έβγαζε μόνο τυρόπιτα και μετά προστέθηκε η κρεατόπιτα, η λουκανόπιτα κι η μπουγάτσα. Σήμερα φτάνει να κάνει 70 διαφορετικά προϊόντα και όλα χειροποίητα.\nΤο πελατολόγιό του εδώ και χρόνια, όλα τα παιδιά του απέναντι σχολείου, οι φίλαθλοι του Πανιωνίου, οι παίκτες αλλά και πολλοί άλλοι.\nΟ ίδιος, λέει ότι χαίρεται να βλέπει παιδιά που κάποτε ήταν μαθητές του κοντινού σχολείου και μεγάλωσαν με τις τυρόπιτές του, να πηγαίνουν τώρα ενήλικες πια, με τα παιδιά τους για να απολαύσουν εκείνη την ίδια γεύση των παιδικών τους χρόνων.\nΤηλ. 210 9356865\nΑναρτήθηκε από ΑΙΣΘΗΣΕΩΝ ΓΕΥΣΕΙΣ στις 11:30 μ.μ.\nΕτικέτες Νέα Σμύρνη, τυρόπιτα


Η Ξάνθη έκανε τη διαφορά με το Καρναβάλι της. Η Μεγάλη γιορτή σε εξέλιξη!!! | Όμορφη Πόλη\nΑρχική » Η Ξάνθη έκανε τη διαφορά με το Καρναβάλι της. Η Μεγάλη γιορτή σε εξέλιξη!!!\nΥποβλήθηκε από tarnaout στις Κυρ, 2017-02-26 15:31.\nΟ καιρός σύμμαχος στη Μεγάλη Γιορτή της Ξάνθης, με την παρέλαση να είναι σε εξέλιξη αυτή την ώρα.\nΔείτε τις πρώτες στιγμές από την παρέλαση στην Ξάνθη.


Thessallloniki: ΔΝΤ: Καλή η συνεργασία με την Κυβέρνηση\nΔΝΤ: Καλή η συνεργασία με την Κυβέρνηση\n“Θετικό στην πρόωρη εξόφληση του δανείου που έχει χορηγήσει προς την Ελλάδα, είναι το Διεθνές Νομισματικό Ταμείο. Ο εκπρόσωπος του Ταμείου απαντώντας σε σχετική ερώτηση κατά τη διάρκεια της τακτικής ενημέρωσης των δημοσιογράφων ανέφερε ότι:\n"η πρόωρη εξόφληση του δανείου είναι καλοδεχούμενη."\nΓια το ενδεχόμενο χρηματοδοτικής συμμετοχής του Ταμείου στο νέο πρόγραμμα, ο εκπρόσωπος του Ταμείου επανέλαβε ότι προϋπόθεση αποτελεί η ελάφρυνση του Δημοσίου Χρέους της χώρας.\nΠροσέθεσε ότι η αντιπροσωπεία του ΔΝΤ συμμετείχε στη διάρκεια της αξιολόγησης που πραγματοποιήθηκε τις προηγούμενες μέρες στην Αθήνα. Όπως είπε χαρακτηριστικά το ΔΝΤ συμμετέχει στη διαδικασία, καθώς το προηγούμενο πρόγραμμα λήγει τον ερχόμενο Μάρτιο. Ανέφερε ότι το Ταμείο έχει καλή συνεργασία με την Κυβέρνηση στα θέματα που αφορούν την τρέχουσα αξιολόγηση.\nΓια το θέμα της ανακεφαλαιοποίησης των τραπεζών τήρησε στάση αναμονής μέχρι να δημοσιοποιηθούν τα στοιχεία των stress tests από την Ευρωπαική Κεντρική Τράπεζα, υπογράμμισε ωστόσο ότι είναι προς το συμφέρον όλων οι ελληνικές τράπεζες να είναι επαρκώς κεφαλαιοποιημένες καθώς τούτο συμβάλλει στην αποκατάσταση της εμπιστοσύνης και στην εύρυθμη λειτουργία του χρηματοπιστωτικού τομέα.”


Παθολόγοι Μουζάκι | vrisko.gr\nΑρχική > Νομός ΚΑΡΔΙΤΣΑΣ > Μουζάκι > Ιατροί > Παθολόγοι\nΒασίλογλου - Νιζάμη Αικατερίνη Χ.\nΔημοκρατίας 10, Μουζάκι, 43060, ΚΑΡΔΙΤΣΑΣ\nΠαθολόγοι , Μουζάκι\nΧαχόπουλος Αθανάσιος Α.\nΘεσσαλίας 2, Μουζάκι, 43060, ΚΑΡΔΙΤΣΑΣ\nΕπειδή οι αρρώστιες είναι για τους ανθρώπους, καλά που υπάρχουν και οι γιατροί! Στην κατηγορία Παθολόγοι σε Μουζάκι έχουμε γιατρούς παθολόγους και παθολογικά ιατρεία, δια πάσαν νόσον και πάσαν …ανάγκη! Από μια απλή ιατρική εξέταση, έναν προληπτικό ιατρικό έλεγχο για προβλήματα υγείας ή ένα τσεκ απ (check up), βρες τον δικό σου παθολόγο ή παθολογικό ιατρείο (ακόμη και συμβεβλημένο με ΕΟΠΥΥ) μέσα από τη λίστα των παθολόγων μας σε Μουζάκι και … περαστικά!


ΣΥΡΙΖΑ: Χωρίς τον Τσακαλώτο η παρουσίαση του οικονομικού προγράμματος - CNN.gr\nΣΥΡΙΖΑ: Χωρίς τον Τσακαλώτο η παρουσίαση του οικονομικού προγράμματος\nΑνανεώθηκε: Κυριακή, 11 Απριλίου 2021 21:49\nΤην Τρίτη ο ΣΥΡΙΖΑ παρουσιάζει το «ολοκληρωμένο σχέδιo του για την βιώσιμη επανεκκίνηση της οικονομίας μετά την άρση του lockdown».\nΗ μεγάλη είδηση βγήκε όμως πριν την παρουσίαση και δεν είναι άλλη από την ηχηρή απουσία από αυτήν του Ευκλείδη Τσακαλώτου. Στην εκδήλωση θα μιλήσουν οι Αλέξης Τσίπρας οι τομεάρχες Οικονομικών και Οικονομίας, Έφη Αχτσιόγλου και Αλέξης Χαρίτσης, εκπρόσωποι των παραγωγικών φορέων (Μίχαλος, Χατζηθεοδοσίου και Καββαθάς), η Λούκα Κατσέλη που είχε φτιάξει το αρχικό νομοθετικό πλαίσιο για την προστασία της πρώτης κατοικίας, ο καθηγητής, κάτοχος της έδρας Διεθνούς Τραπεζικού Δικαίου και Χρηματοοικονομικών στο Πανεπιστήμιο του Εδιμβούργου, Αιμίλιος Αυγουλέας και ο καθηγητής Εμπορικού Δικαίου του Δημοκριτείου Πανεπιστημίου, Δημήτρης Αυγιτίδη. Ενώ λοιπόν μιλάνε όλοι αυτοί, δεν μιλάει ο «τσάρος» της οικονομία επί ΣΥΡΙΖΑ και υπεύθυνος για τα οικονομικά κοινοβουλευτικός εκπρόσωπος.\nChampions League: Στον «αέρα» ο τελικός - Στην «κόκκινη λίστα» της Αγγλίας η Τουρκία\nΗ απουσία Τσκααλώτου δεν μπορεί να θεωρηθεί συμπτωματική. Στις 5 Απριλίου ο κ. Τσακαλώτος δεν συμμετείχε στην τηλεδιάσκεψη του ΣΥΡΙΖΑ με το Γενικό Συμβούλιο του ΤΧΣ για την Τράπεζα Πειραιώς, παρ’ όλο που ως υπουργός Οικονομικών ήταν εκείνος που χειρίστηκε την ανακεφαλαιοποίηση των τραπεζών. Στην τηλεδιάσκεψη με το ΤΧΣ τον Αλέξη Τσίπρα πλαισίωσαν οι Έφη Αχτσιόγλου, Αλέκος Φλαμπουράρης και ο υπεύθυνος Χρηματοπιστωτικού Τομέα του κόμματος, Βαγγέλης Πιλάλης.\nΥπενθυμίζεται ότι στον εσωτερικό ανασχηματισμό της 9ης Σεπτεμβρίου 2020 ο κ, Τσκααλώτος «προήχθη» από τομεάρχης Οικονομικών σε πρώτος κοινοβουλευτικός εκπρόσωπος. Τότε γράφαμε στο CNN Greece: «Πηγές της Κουμουνδούρου χαρακτηρίζουν προαγωγή τη μετακίνηση του κ. Τσακαλώτου, υπό την έννοια ότι γίνεται και τυπικά Νο 2 στην κοινοβουλευτική ομάδα του ΣΥΡΙΖΑ. Ωστόσο, από μια άλλη σκοπιά, η «προαγωγή» θα μπορούσε να θεωρηθεί «σοβιετικού τύπου» -στη Σοβιετική Ένωση συνέβαινε ηγετικά στελέχη να παραμερίζονται δια της αναλήψεως ιεραρχικά ανώτερων θέσεων.»\nΤόσο το περιβάλλον του κ. Τσίπρα όσο και η ομπρέλα της εσωκομματικής αντιπολίτευσης αρνήθηκαν να κάνουν οποιοδήποτε σχόλιο. Ωστόσο, δεδομένου ότι τη σύνθεση του πάνελ της εκδήλωσης της Τρίτης την έχει διαμορφώσει ο ίδιος ο Αλέξης Τσίπρας, τα πολιτικά μηνύματα είναι προφανή:\n-Στο επίπεδο του συμβολισμού, ο ΣΥΡΙΖΑ παίρνει αποστάσεις από την οικονομική πολιτική που άσκησε ως κυβέρνηση. Πολιτική που απέρρεε από το τρίτο Μνημόνιο και η οποία του στοίχισε εν πολλοίς την ήττα στις εκλογές.\n-Στο επίπεδο των εσωκομματικών συσχετισμών, ο κ. Τσίπρας κάνει μια αποφασιστική κίνηση να φέρει σε δεύτερο πλάνο τα στελέχη της «παλιάς γενιάς» του ΣΥΡΙΖΑ. Ενδεχομένως, ο πρόεδρος του ΣΥΡΙΖΑ να «ρίχνει το γάντι» στην ομπρέλα.\n-Στο επίπεδο της ιδεολογικής τοποθέτησης του ΣΥΡΙΖΑ, η κίνηση Τσίπρα σαφώς ενισχύει τη στροφή προς το Κέντρο.\nΤις επόμενες μέρες θα δούμε αν και τι είδους εσωκομματικές αντιδράσεις θα υπάρξουν.\nΠΟΛΙΤΙΚΗ\t· CNN ΕΙΔΗΣΕΙΣ\t· ΕΥΚΛΕΙΔΗΣ ΤΣΑΚΑΛΩΤΟΣ\t· ΣΥΡΙΖΑ\t· ΑΛΕΞΗΣ ΤΣΙΠΡΑΣ\t· ΟΜΠΡΕΛΑ ΣΥΡΙΖΑ\t· ΕΙΔΗΣΕΙΣ\t· ΕΙΔΗΣΕΙΣ ΤΩΡΑ\nΣταδιακή άρση lockdown: Τι ανοίγει από το Σάββατο - Ποιες είναι οι επόμενες «ανάσες» ελευθερίας


Σε μια πιο σοβαρή κρίση τι θα γινόταν; Πάλι μπάχαλο θα είχαμε; (Άρθρο Ν. Δημαράς) | ΒΟΡΕΙΟΣΕΛΛΑΣ\nΑρχική Άρθρα - Σχόλια Σε μια πιο σοβαρή κρίση τι θα γινόταν; Πάλι μπάχαλο θα είχαμε;...\nΣε μια πιο σοβαρή κρίση τι θα γινόταν; Πάλι μπάχαλο θα είχαμε; (Άρθρο Ν. Δημαράς)\nΝαι η Αττική, η Εύβοια και άλλες περιοχές της χώρας έμειναν αβοήθητες απέναντι στον σφοδρό χιονιά.\nΝαι πράγματι επρόκειτο για ασυνήθιστη χιονοθύελλα, από αυτές, που αν είσαι πεζός σε στραβώνουν και αν είσαι σε αυτοκίνητο δεν διακρίνεις το δρόμο από τα χωράφια.\nΝαι ταλαιπωρήθηκαν πολύ χιλιάδες Αθηναίοι, που αν και ήξεραν τι θα συμβεί τόλμησαν να ακολουθήσουν την πεπατημένη και να βγουν στους δρόμους ως να μην συμβαίνει τίποτα. Αλλά η οδός με το χιόνι δεν είναι ποτέ πεπατημένη, όπως ξέρουν πολύ καλά οι κάτοικοι στην Βλάστη Κοζάνης και στον Αετό Φλώρινας.\nΝαι οι συμπαθείς κάτοικοι της Κηφισιάς, της Φιλοθέης, του Χαλανδρίου, των Βριλησίων, της Πεντέλης, άμα δε του Κολωνακίου και του Ψυχικού ταλαιπωρήθηκαν επί ώρες, αλλά μόνον αυτοί έχουν ψυχή; Οι εναπομείνασες ψυχούλες, οι γιαγιούλες και οι παππούδες στα χωριά των Αγράφων και του Γράμμου δεν θα πρέπει να τυγχάνουν της κρατικής φροντίδας;\nΝαι αυτοί εκεί ξέρουν πως να συμπεριφέρονται στο χιόνι, πως να περπατούν με γκλίτσες και μαγκούρες και πότε να ξεμυτίζουν από τα σπίτια με τις αχνίζουσες καμινάδες, όταν έξω έχουν μείον 5 βαθμούς.\nΝαι ξέρουν που γλιστράει ο δρόμος και που ελλοχεύουν παγίδες. Ξέρουν που πατούν και που πηγαίνουν.\nΑλλά στις μεγαλουπόλεις τι γίνεται; Όλοι έξω αγχωμένοι να προλάβουν τις δουλειές η τις εκπτώσεις και τις προσφορές στο mall της Κηφισίας… Και φυσικά ακολουθεί το χάος.\nΝαι ο πρωθυπουργός Κυριάκος Μητσοτάκης με λογικά επιχειρήματα και με μία επικοινωνιακή συγγνώμη προσπάθησε να δικαιολογήσει τα αδικαιολόγητα και έδωσε υποσχέσεις για βελτιώσεις, αλλά το πρόβλημα παραμένει.\nΝαι ο πρόεδρος του ΣΥΡΙΖΑ Αλέξης Τσίπρας με έξυπνη τακτική επικοινωνίας κατέθεσε πρόταση μομφής στη Βουλή για να σφυροκοπήσει τον κ. Μητσοτάκη, ξεχνώντας βέβαια τις δικές του τσαπατσουλιές σε άλλες μεγάλες κρίσεις.\nΝαι καλώς και ο Νίκος Ανδρουλάκης προσπάθησε να ισορροπήσει επικοινωνιακώς κάνοντας πίσω προς το ρέμα για να αποφύγει τον γκρεμό με την υπερψήφιση της πρότασης μομφής, αλλά αυτό είναι το θέμα; Έχασε η Βενετιά βελόνι, που λένε και στη Ρούμελη.\n“Κλεφτοπόλεμοι” με λογίδρια τύπου Κολωνακίου και κοκκορομαχίες τύπου Νεοχωρούδας επί τριήμερον στη Βουλή χάριν εντυπώσεων, για το “θεαθήναι”, ενώ βουλιάζουν αι Αθήναι…\nΜε αυτά και με τα άλλα και με κάτι αποζημιωσούλες των 2.000 ευρώ το θέμα θα κλείσει και δυστυχώς δεν θα αφυπνίσει.\nΝαι, δεν θα αφυπνίσει και δεν θα προβληματίσει για το τι θα γινόταν σε μια μεγαλύτερη και πιο σοβαρή κρίση. Τι θα γινόταν ας πούμε σε ένα πιο ακραίο καιρικό φαινόμενο, σε έναν μεγάλο σεισμό (χτύπα ξύλο), σε μια κρίση με την Τουρκία, σαν αυτή που ζήσαμε εμείς το 1974 με την επιστράτευση;\nΠάλι μπάχαλο θα είχαμε; Θα έχανε η μάνα το παιδί και το παιδί την μάνα; Θα υπήρχε ένα σοβαρό σχέδιο; Θα είχαν την δυνατότητα να συντονιστούν, να συνομιλήσουν και να συνεννοηθούν τρεις συναρμόδιοι υπουργοί;\nΝαι, κύριοι, αυτό είναι το μέγα θέμα: Τι θα μπορούσε να συμβεί σε μια πιο σοβαρή κρίση.\nΣκεφτείτε και σοβαρευτείτε λοιπόν…


‘’ΚΑΜΠΑΝΑΚΙ’’ ΚΙΝΔΥΝΟΥ ΑΠΟ ΤΟΥΣ ΕΙΔΙΚΟΥΣ ΓΙΑ ΤΗΝ ΓΡΙΠΗ!!-ΠΟΤΕ ΠΡΕΠΕΙ ΝΑ ΓΙΝΕΙ ΤΟ ΕΜΒΟΛΙΟ… :: ifonitispellas.gr\n‘’ΚΑΜΠΑΝΑΚΙ’’ ΚΙΝΔΥΝΟΥ ΑΠΟ ΤΟΥΣ ΕΙΔΙΚΟΥΣ ΓΙΑ ΤΗΝ ΓΡΙΠΗ!!-ΠΟΤΕ ΠΡΕΠΕΙ ΝΑ ΓΙΝΕΙ ΤΟ ΕΜΒΟΛΙΟ…\nΠέρυσι ο ιός της γρίπης κυριολεκτικά εξαφανίστηκε τόσο στην Ελλάδα όσο και σε άλλες ευρωπαϊκές χώρες. Φέτος οι επιστήμονες εκφράζουν φόβους ότι αυτό δεν θα επαναληφθεί.\nΜε τους ειδικούς να ανησυχούν ιδιαίτερα για την πορεία της πανδημίας ειδικά στις περιοχές με χαμηλή εμβολιαστική κάλυψη όπως είναι αρκετοί νομοί στη Βόρεια Ελλάδα, η επερχόμενη διασπορά του ιού της γρίπης έρχεται να κάνει δυσκολότερη τη μάχη για να μην πιεστεί κι άλλο το ΕΣΥ.\nΠέρσι τα αυστηρά μέτρα προστασίας και τα lockdown κατάφεραν κυριολεκτικά να εξαφανίσουν την εποχική γρίπη, ενώ φέτος επιστήμονες ανησυχούν ότι δεν θα συμβεί το ίδιο καθώς υπάρχουν ελευθερίες για τους εμβολιασμένους και άρα θα υπάρξει συγχρωτισμός σε εσωτερικούς χώρους την ώρα που το ποσοστό των μη εμβολιασμένων είναι μεγάλο με ό,τι αυτό συνεπάγεται για τη διασπορά κορονοϊού και γρίπης.\nΕμβολιασμοί κατά της γρίπης\nΗ πλατφόρμα για τη συνταγογράφηση του εμβολίου κατά της εποχικής γρίπης έχει ανοίξει από την 1η Οκτωβρίου και όπως είπε στο Sputnik ο πρόεδρος του Φαρμακευτικού Συλλόγου Θεσσαλονίκης, Διονύσης Ευγενίδης, «ελάχιστοι έχουν εμβολιαστεί έως τώρα». Πρόκειται για άτομα που για λόγους υγείας και ηλικίας έπρεπε να το πράξουν νωρίς.\n«Οι εμβολιασμοί για τη γρίπη θα αρχίσουν στο τέλος του Οκτωβρίου και θα ολοκληρωθούν έως το τέλος Νοεμβρίου» εξήγησε ο κ. Ευγενίδης προσθέτοντας ότι τα φαρμακεία του νομού Θεσσαλονίκης έχουν ήδη παραλάβει την πρώτη παρτίδα των εμβολίων και τις επόμενες ημέρες θα λάβουν και την επόμενη προκειμένου να μην υπάρξουν ελλείψεις και να κυλήσει ομαλά ο εμβολιασμός.\nΤο 2020 μπορεί να καταφέραμε να μην έχουμε εξάπλωση του ιού της γρίπης, αλλά αυτό επιτεύχθηκε όπως είπε στο Sputnik ο καθηγητής Πνευμονολογίας-Λοιμωξιολογίας του ΑΠΘ, Γιάννης Κιουμής, λόγω της χρήσης μάσκας.\n«Πέρσι δεν υπήρξε πρόβλημα με τον ιό της γρίπης γιατί φορούσαμε μάσκες για τον κορονοϊό, αλλά έτσι αποτράπηκε και ο ιός της γρίπης. Όμως τώρα με τους εμβολιασμούς έναντι του κορονοϊού, κάποιοι δεν θα φορούν μάσκες και κατά συνέπεια ο ιός της γρίπης θα βρει τον τρόπο να κάνει τη δουλειά του» εξήγησε ο κ. Κιουμής.\nΤόνισε δε, ότι «επειδή οι εμβολιασμένοι εξακολουθούν να έχουν τον κίνδυνο νόσησης -ήπιας μορφής βέβαια- και να μεταδώσουν τον κορονοϊό, όντως υπάρχει κίνδυνος και υπάρχει και εκτίμηση από διεθνείς παράγοντες της Υγείας ότι φέτος θα τον δούμε τον ιό της γρίπης».\nΜε τέτοια δεδομένα όμως μήπως θα έπρεπε ο κόσμος να σπεύσει να εμβολιαστεί νωρίτερα για την εποχική γρίπη;\n«Όχι, δεν πρέπει να εμβολιαστεί νωρίτερα για τον λόγο ότι το εμβόλιο αυτό μας καλύπτει μεν για τη χρονιά που το κάνουμε, αλλά η κάλυψή του δεν είναι ισοδύναμη σε όλη τη διάρκεια της χρονιάς. Που σημαίνει ότι τους 3-4 πρώτους μήνες είναι περισσότερο έντονη (σ.σ. η κάλυψη) και στη συνέχεια εξασθενεί. Εάν κάποιος κάνει το εμβόλιο πάρα πολύ νωρίς, τότε σημαίνει ότι καταναλώνει τους μήνες της μέγιστης προστασίας όταν σε μεγάλο ποσοστό η γρίπη δεν είναι παρούσα» εξηγεί ο ειδικός.\nΟ κ. Κιουμής μάλιστα ανέφερε ότι το εμβόλιο για τη γρίπη «με βάση τα στοιχεία της Ελλάδας», κανονικά θα έπρεπε να γίνεται τον Νοέμβριο κι όχι τον Οκτώβριο.\n«Τα τελευταία πολλά χρόνια στην Ελλάδα η εποχή της γρίπης ξεκινά από τα μέσα του Δεκεμβρίου και διαρκεί έως και τον Μάρτιο» παρατήρησε.\nΚαταλήγοντας, ο κ. Κιουμής ανέφερε ότι τα μέτρα προστασίας έναντι του κορονοϊού, όπως οι μάσκες, θα πρέπει να τηρηθούν σωστά γιατί αποτελούν ασπίδα προστασίας και για τον ιό της γρίπης.\nΟι περισσότεροι υγιείς άνθρωποι ξεπερνούν τη γρίπη χωρίς να παρουσιάσουν επιπλοκές, ορισμένοι όμως, όπως άτομα που ανήκουν σε ομάδες υψηλού κινδύνου, διατρέχουν μεγαλύτερο κίνδυνο για σοβαρές επιπλοκές από τη γρίπη. Στην Ελλάδα η διαχρονική παρακολούθηση του νοσήματος έχει δείξει ότι η δραστηριότητα της γρίπης συνήθως αρχίζει να αυξάνει κατά τον μήνα Ιανουάριο, και κορυφώνεται κατά τους μήνες Φεβρουάριο - Μάρτιο.\nΗ προστασία που παρέχουν τα εμβόλια κατά της γρίπης βασίζεται στο σχηματισμό εξουδετερωτικών αντισωμάτων κυρίως έναντι της αιμαγλουτινίνης, μιας πρωτεΐνης απαραίτητης για τη μεταδοτικότητα και την μολυσματικότητα του ιού. Νέα εμβόλια κατασκευάζονται κάθε χρόνο ώστε να είναι αποτελεσματικά έναντι των νέων μεταλλαγμένων στελεχών τόσο του ιού γρίπης Α όσο και του Β.


Ασημένιο Νόμισμα Η.Π.Α. 2018 - 1 Ουγγιά - από 20,40 €\nΧρυσός 1.126,79 € 36,227 €\nΑσήμι 13,406 € 0,4310 €\nΤρέχουσες τιμές Ενημερώθηκε 09:06 22/01/19\nΠάνω από 250.000 παραγγελίες έχουν αποσταλλεί στην Ευρώπη\nΔιαγράμματα € £ $\nΧρυσόςAu 1.126,79 € 36,227 €\nΑσήμιAg 13,406 € 0,4310 €\nΠλατίναPt 696,70 € 22,399 €\nΑρχική σελίδα > >Ασημένια Νομίσματα >Ασημένια Νομίσματα Η.Π.Α. > Ασημένιο Νόμισμα Η.Π.Α. 2018 - 1 Ουγγιά Δεν είστε συνδεδεμένος – Σύνδεση ήΕγγραφή\nΑσημένιο Νόμισμα της Αγγλίας\nQueen's Beast Ασημένια νομίσματα\nΑσημένια Νομίσματα 1 ουγγιά - Η επιλογή μας\nΑσημένιο Νόμισμα του Καναδά\nΣεληνιακό Ημερολόγιο - Ασημένια Νομίσματα του Βασιλικού Νομισματοκοπείου\nΑσημένια Νομίσματα - Philharmonic\nΑσημένια Νομίσματα Η.Π.Α.\nArmenian Noah's Ark - Ασημένιο Νόμισμα\nPerth Mint Ασήμι Σεληνιακή σειρά\nΑσημένια Νομίσματα Κινέζικο Πάντα\nΑσημένιο Μεξικού Libertad\nΑσημένιο Νόμισμα - Krugerrand\nΟρόσημα της Βρετανίας\nΑσημένιο Νόμισμα Η.Π.Α. 2018 - 1 Ουγγιά\nΚατασκευαστής: US Mint\nΔιαστάσεις: 32.7mm x 2.87mm\nΤο ασημένιο αυτό νόμισμα ονομάζεται American Eagle και παρασκευάζεται από το νομισματοκοπείο των Ηνωμένων Πολιτειών (United States Mint).\nΤο νόμισμα που θα παραλάβετε θα είναι κοπής του 2018 και αποτελείται από 31.1 γραμμάρια από καθαρό ασήμι (1 ουγγιά).\nΤο ασημένιο νόμισμα των Η.Π.Α. είναι το πιο δημοφιλές ασημένιο νόμισμα στον κόσμο.\nΗ εμπρόσθια όψη του νομίσματος απεικονίζει την Ελευθερία (Liberty) με τα μαλλιά της να ανεμίζουν, να κρατάει στο ένα της χέρι ένα πυρσό και στο άλλο ένα κλαδί ελιάς. Στην κάτω δεξιά μεριά της μπροστινής όψης αναγράφεται 'In God We Trust'.\nΗ οπίσθια όψη του απεικονίζει ένα αετό πάνω σε μία ασπίδα και αναγράφεται η λατινική φράση ‘E Pluribus Unum’ η οποία σημαίνει από τους πολλούς, ένας. Υπάρχουν 13 αστέρια στην όψη αυτή του νομίσματος τα οποία συμβολίζουν τις 13 αρχικές πολιτείες των Η.Π.Α.\nΜπορείτε να αγοράσετε τα νομίσματα αυτά ατομικά αλλά και σε πολλαπλάσια των 25 τα οποία θα τα παραλάβετε σφραγισμένα σε ειδική συσκευασία από το νομισματοκοπείο των Ηνωμένων Πολιτειών. Οι παραγγελίες των 500 τεμαχίων παραδίδονται σε είδικό κιβώτιο που ονομάζεται Monster Box.\n1+ 25,20 € 5,04 € 30,24 €\n5+ 18,60 € 3,72 € 22,32 €\n10+ 17,80 € 3,56 € 21,36 €\n20+ 17,40 € 3,48 € 20,88 €\n50+ 17,20 € 3,44 € 20,64 €\n100+ 17,10 € 3,42 € 20,52 €\n250+ 17,00 € 3,40 € 20,40 €\nμε δωρεάν τα μεταφορικά\n20,40 € EURO Σε απόθεμα 3358 Ασημένια Νομίσματα Η.Π.Α. (Ασημένια Νομίσματα) 31,103


ΗΠΑ: Νέο «ιλιγγιώδες» ρεκόρ με 290.000 κρούσματα κορονοϊού σε ένα 24ωρο\nNewsIT / Κοσμος / ΗΠΑ: Νεο «ιλιγγιωδες» ρεκορ με 290.000 κρουσματα κορονοιου σε ενα 24ωρο\n09.01.2021 | 08:29\nΟι ΗΠΑ κατέγραψαν νέο θλιβερό το τελευταίο 24ωρο,με σχεδόν 290.000 κρούσματα κορονοϊού σε 24 ώρες, σύμφωνα με τα δεδομένα που συγκεντρώνει το πανεπιστήμιο Τζονς Χόπκινς.\nΣοκαριστικός είναι και πάλι ο ημερήσιος αριθμός νεκρών, αφού καταγράφηκαν άλλοι 3.676 θάνατοι. Την προηγουμένη μέρα, οι ΗΠΑ κατέγραφαν ρεκόρ σχεδόν 4.000 θανάτων μέσα σε μια μέρα.\nΠερίπου 131.000 ασθενείς νοσηλεύονται σε αμερικανικά νοσοκομεία, κατά τα στοιχεία του COVID Tracking Project.\nΩς αυτό το στάδιο, ο απολογισμός της πανδημίας του νέου κορονοϊού στη χώρα που υφίσταται το βαρύτερο πλήγμα στον κόσμο έχει ξεπεράσει τους 368.000 νεκρούς επί συνόλου 21,8 εκατομμυρίων κρουσμάτων.\n318 θάνατοι μόνο στο Λος Άντζελες


Χρονικό ενός προαναγγελθέντος πραξικοπήματος | ΚΕΛΑΗΔΙΣΜΑΤΑ\n« Καπνιστές όλου του κόσμου ενωθείτε!\nΠερι Καπνίζειν….. »\nΙουνίου 30, 2009 από Yannis Tsal\nΟ Γουώκερ ήταν βορειαμερικανός πειρατής που λεηλάτησε τις ανατολικές ακτές της Κεντρικής Αμερικής στα μέσα του 19ου αιώνα, ως πρόδρομος των στρατιωτικών επεμβάσεων των συμπατριωτών του τον επόμενο αιώνα. Δεν απέφυγε τη σκληρή μοίρα τον πειρατών. Το 1860 αιχμαλωτίστηκε από το βρετανικό ναυτικό και παραδόθηκε στις αρχές της Ονδούρας, οι οποίες τον εκτέλεσαν, όπως είχαν κάνει για τον Μορασάν το 1842.\nΛιγότερο γνωστός από τον Μπολίβαρ και το Σαν Μαρτίν στο νότιο τμήμα της ηπείρου, ο Φρανσίσκο Μορασάν ήταν ο απελευθερωτής της Κεντρικής Αμερικής και είχε ένα παρόμοιο όραμα ισχυρής ομοσπονδίας για την περιοχή του. Παρά την αρχική επιτυχία του, κατά τη διάρκεια της οποίας προώθησε σημαντικές μεταρρυθμίσεις, πολεμήθηκε και τελικά νικήθηκε από τη συντηρητική ολιγαρχία και την εκκλησία. Οι ομοσπονδία του χωρίστηκε σε πέντε κράτη: Γουατεμάλα, Ονδούρα, Σαλβαδόρ, Νικαράγουα και Κόστα Ρίκα. Το 1903 προστέθηκε το κράτος του Παναμά, από ένα κομμάτι της Κολομβίας που απέσπασε ετσιθελικά ο Τέντυ Ρούσβελτ το 1903, έχοντας προφανώς κατά νου τον έλεγχο της υπό κατασκευή διώρυγας.\nΗ Ονδούρα είναι από τις πιο φτωχές χώρες της Αμερικανικής ηπείρου. Οι λίγες εύφορες εκτάσεις περιήλθαν μετά την απελευθέρωση στους τσιφλικάδες και αργότερα στη βορειαοαμερικανική United Fruit Company, που επέβαλε τη μονοκαλλιέργεια της μπανάνας. Το 1963 στρατιωτικό πραξικόπημα ανέτρεψε τη φιλελεύθερη κυβέρνηση του προέδρου Ραμόν Μοράλες. Από τότε οι στρατιωτικοί έλεγχαν με άμεσο ή έμμεσο τρόπο τη χώρα. Τη δεκαετία του ’80 η χώρα πλήρωσε το μερίδιό της σε φόρο αίματος από το βρώμικο πόλεμο που αιματοκύλησε την Κεντρική Αμερική, οργανωμένο και χρηματοδοτημένο από τις φανερές και μυστικές υπηρεσίες των ΗΠΑ κόντρα στα σοσιαλιστικό κίνημα των Σαντινίστας στη Νικαράγουα και τα άλλα φιλικά προς αυτό στις γειτονικές χώρες.\nΤο δημοψήφισμα αναμενόταν να διεξαχθεί σε τεταμένο κλίμα. Ο στρατός όμως πρόλαβε να πάρει την κατάσταση στα χέρια του, εισβάλλοντας τα ξημερώματα της Κυριακής στην προεδρική κατοικία και κηρύσσοντας στρατιωτικό νόμο. Ο πρόεδρος φέρεται να έχει μεταφερθεί στην Κόστα Ρίκα, ενώ η κατάσταση στην Ονδούρα είναι έκρυθμη καθώς χιλιάδες λαού έχουν ξεχυθεί στους δρόμους υπέρ της νόμιμης κυβέρνησης. Στη θέση του προέδρου τοποθετήθηκε από τους πραξικοπηματίες ο πρόεδρος του Κογκρέσου, Ρομπέρτο Μιτσελέτι. Οι περισσότεροι ηγέτες χωρών της Λατινικής Αμερικής καταδίκασαν αμέσως το πραξικόπημα, με πρώτο τον πρόεδρο Τσάβες που δήλωσε ότι οι ένοπλες δυνάμεις της χώρας του είναι σε επιφυλακή για να επέμβουν αν χρειαστεί. Από τους Ευρωπαίους ηγέτες, πρώτος ο Ισπανός πρωθυπουργός Θαπατέρο καταδίκασε τη στρατιωτική επέμβαση, ενώ ανάλογη δήλωση έκανε και ο Τσέχος Υπουργός Εξωτερικών Κόχουτ, εκπροσωπώντας την εξωτερική πολιτική της Ευρωπαϊκής ένωσης. Ο πρόεδρος Ομπάμα αρχικά έκανε μια τυπική δήλωση “ίσων αποστάσεων”, καλώντας τα αντιμαχόμενα μέρη σε ειρήνη και διάλογο. Αργότερα συμπλήρωσε ότι στηρίζει τη νόμιμη κυβέρνηση.\n“Ποτέ δεν θα είμαστε ευτυχισμένοι, ποτέ!”, είχε προφητεύσει ηττημένος ο Σιμόν Μπολίβαρ. Μετά από 200 δύσκολα χρόνια για τους λαούς ανάμεσα στο Ρίο Γκράντε και το ακρωτήρι Χορν, η δυσοίωνη προφητεία – κατάρα είναι καιρός να σπάσει. Να μη σταματήσει το ελπιδοφόρο και όμορφο ντόμινο προόδου και αλλαγής στο πιο ενδιαφέρον ιστορικά, οικονομικά και πολιτισμικά κομμάτι του Νέου Κόσμου και να εκπληρωθεί κάποια στιγμή το όραμα του Μπολίβαρ, του Σαν Μαρτίν, του Μορασάν και του Τσε Γκεβάρα για ένα μεγάλο, ενωμένο και ισχυρό λατιναμερικάνικο κράτος.\nThe Coup in Honduras by Nikolas Kozloff\nΣτρατιωτικό πραξικόπημα στην Ονδούρα (TVXS)\n«Το πρώτο πραξικόπημα του Ομπάμα: Η απαγωγή του προέδρου της Ονδούρας» (TVXS/ZNET)\nΕνωμένη Λατινική Αμερική (Americalatina.gr)\nΌταν οι ΗΠΑ εκπαιδεύουν τους δολοφόνους της Λατινικής Αμερικής (TVXS)\nΑναρτήθηκε στις ΔΙΕΘΝΗ, ΙΣΤΟΡΙΚΑ-ΛΟΓΟΤΕΧΝΙΚΑ | Με ετικέτα ΒΑΣΚΕΣ, ΓΚΑΛΕΑΝΟ, ΚΕΝΤΡΙΚΗ ΑΜΕΡΙΚΗ, ΜΟΡΑΣΑΝ, ΜΠΟΛΙΒΑΡ, ΟΝΔΟΥΡΑ, ΠΡΑΞΙΚΟΠΗΜΑ, ΣΕΛΑΓΙΑ | 26 Σχόλια\nστο Ιουνίου 30, 2009 στις 02:14 tsalapeteinos\nΠαραθέτω και το πρωτότυπο κείμενο στα ισπανικά, που μου έστειλαν από τη σελίδα φίλων του Galeano στο Facebook. Ζητώ την κατανόησή σας για τη μέτρια μετάφραση.\nστο Ιουνίου 30, 2009 στις 08:56 L’Enfant de la Haute Mer\nΠολύ διαφωτιστικό κείμενο,\nδίνεις τα sos που πρέπει να ξέρουμε!\n(έχω περάσει δύο συγκινητικές μέρες στην Τεγουσικάλπα).\nΔεν ξέρω αν θα σε γράψει η ιστορία,\nαλλά τουλάχιστον ένα λεξικό, τον:\n«μπούσουλα της Λατινικής Αμερικής για αρχαρίους»\nθα πρέπει να τον εκδόσεις.\nΆλλη ιδέα, που θα περιλάβει και τα εξω-λατινοαμερικάνικα θέματα:\n«Μικρή online Πολιτική Εγκυκλοπαίδεια»\nΔεν ξεκινάς να βρείς κανένα σπόνσορα,\nνα μη γράφεις ατελώς ?\nστο Ιουνίου 30, 2009 στις 13:44 κόκκινο μπαλόνι\nΜε πρόλαβες…και πάλι καλά…δεν θα μπορούσα να το έχω κάνει καλύτερο!\nΤσαλ, στηρίζω πρόταση Enfant και ξεκινώ εκστρατεία ανεύρεσης χορηγών!\nΤο σελοφαν κλαμπ είναι εδώ!\nστο Ιουνίου 30, 2009 στις 14:02 κόκκινο μπαλόνι\nκαι φαντάζομαι έμαθες πως την Πέμπτη αναμένεται να επιστρέψει στο πόστο του! Ο Σελάγια καλέ!\nστο Ιουνίου 30, 2009 στις 15:37 tsalapeteinos\nΔεν είμαι έτοιμος ακόμα για τέτοιο εγχείρημα, σε ευχαριστώ πάντως που με αξιολογείς ικανό… λατιναμερικανολόγο για κάτι τέτοιο. Το δεύτερο είναι ακόμα πιο δύσκολο, μόνο συλλογικά ίσως θα μπορούσε να εκπονηθεί, με πολυμελή συγγραφική ομάδα. Εσένα σε υπολογίζω να καλύψεις το κεφάλαιο της Μαύρης Ηπείρου, και εν μέρει εργατολογικά και καταναλωτικά θέματα. Το συκοφάγο τον προορίζω για την εικογράφηση, εικαστικά και θέματα νησιωτικής πολιτικής. Η Χάρη θα ασχοληθεί με λογοτεχνικά και λοιπά καλλιτεχνικά. Η Κρότσκαγια θα επιληφθεί τα ευρωπαϊκά πολιτικά και ιστορικά. Η Ρενάτα τα εκπαιδευτικά και ακτιβιστικά μαζί με το μπαλόνι, που θα αναλάβει και κάποια εικαστικά μαζί με κομματικά/συνδικαλιστικά. Αν ξεχνώ κάποιον/α από τους ταχτικούς θαμώνες ζητώ συγγνώμη και κατανόηση προκαταβολικά, άλλωστε η ομάδα θα χρειαστεί να μεγαλώσει έτσι κι αλλιώς στην πορεία. Α ναι… και ο φλώρος θα αναλάβει όπως του αρμόζει το μάνατζμεντ και την πολιτική ευθύνη αν απαγορευτεί το βιβλίο από τη λογοκρισία! Όπως έγραψε και ο δον Γκαλεάνο στη δεύτερη έκδοση για τις Ανοιχτές Φλέβες της Λατινικής Αμερικής, καλύτερη διαφήμιση της επιτυχίας του βιβλίου ήταν οι… απαγορεύσεις της εκδοσής του από τα διχτατορικά καθεστώτα που έθιγε!\nΕίμαι κατά των ιδιωτών χρηματοδοτών, χορηγών και σπονσόρων γιατί είναι φορείς διαπλοκής. Αν δεν βρεθεί δημόσιος, ακόμα καλύτερα διεθνής υποστηριχτής, θα αυτοχρηματοδοτήσουμε την έκδοση και θα βγούμε γύρα να βρούμε καλούς συντρόφους, συμπαθούντες και συνοδοιπόρους που θα αγοράσουν τα κουπόνια!\nΔεν ξέρω για σας, προσωπικά δεν επιζητώ κανένα υλικό όφελος, μου είναι αρκετή ανταμοιβή η ιστορική δικαίωση!\nΤο σελοφάν κλαμπ είναι μη κερδοσκοπικό, γι’ αυτό δεχόμαστε μόνο συμβολικές εισφορές, όσο κάνει ένα πακέτο τσιγάρα ας πούμε, για να το συνδέσω και με την άλλη ανάρτηση. Ευκαιρία οι καπνιστές από αύριο που θα τους περισσεύουν λεφτά να τα διαθέσουν για ένα αγνό και ευγενή σκοπό.\nΤη διάβασα την είδηση, μου φαίνεται υπερβολικά καλή για να είναι αληθινή. Το καλό είναι πως φαίνεται να αποφεύγεται η ένοπλη εμπλοκή και αναζητούνται πολιτικές λύσεις. Η εντύπωσή μου είναι πως το πραξικόπημα ήταν πρόχειρα οργανωμένο και χωρίς επαρκή ερείσματα από το εξωτερικό. Λογικά δε θανκρατήσει πολύ. Οψόμεθα… Πάνω απ’ όλα, και δε θα κουραστώ να το επαναλαμβάνω,\nΚαιρός να παίρνουμε μαθήματα… λατιναμερικανικών κι εμείς εδώ!\nστο Ιουνίου 30, 2009 στις 16:23 renata\nΜπράβο, Τσαλ!! Πραγματικά επιμορφωτικό. Απ΄τους παλιούς μόνο τον Μπολίβαρ γνώριζα.\nΧάρηκα με την είδηση που ανέφερε η μπαλονίτσα. Ας ελπίζουμε λοιπόν…\nστο Ιουνίου 30, 2009 στις 16:46 L’Enfant de la Haute Mer\nΤι λέγεται στα γαλλικά δίχτυα:\nΟΝΔΟΥΡΑ: Ο αμερικανικός στρατός ενορχήστρωσε το πραξικόπημα, για να μη χάσει την στρατιωτική βάση του στο Soto Cano.\nΜε την αμφισβήτηση της αμερ. στρατιωτικής παρουσίας στο Soto Cano και με την σύνδεσή της στην ALBA, η Ονδούρα προκάλεσε την οργή της Washington. Στρατιωτικοί που εκπαιδεύτηκαν στην l’École des Amériques πλαισιωμένοι από αμερ. στρ. συμβούλους ανέτρεψαν τον συνταγματικό πρόεδρο Manuel Zelaya και εγκατέστησαν στη θέση του τον παντοτινό του αντίπαλο του φιλελεύθερου κόμματος, τον Roberto Micheletti. Ο Thierry Meyssan (θα σας πώ μετά ποιος είναι αυτός, στμ) επανέρχεται στα διακυβεύματα αυτής της διαμάχηες, που υπογραμμίζει την θέληση της διοίκησης Obama να ξαναπάρει τον έλεγχο στην λατιν. αμερική.\nΚανένας δεν πίστευε ότι η κρίση που υπήρχε στις σχέσεις μεταξύ Honduras και ΗΠΑ, θα τελείωνε με στρατιωτικό πραξικόπημα. Η Washington φαινόταν να έχει εγκαταλείψει τις μεθόδους αυτές, παρ’όλο που η διοίκηση Bush είχε πρόσφατα υποστηρίξει τους στρατιωτικούς για να ανατρέψουν τον συνταγματικό πρόεδρο της Venezuela (12 απριλόυ 2002) και είχε στείλειο πεζοναύτες ν’απαγάγουν οι ίδιοι τον συνταγματικό πρόεδρο της Αϊτής, στις 29 φεβρουαρίου του 2004). Όμως οι επικοινωνιολόγοι του Λ.Οίκου, είχαν δώσει ευρεία δημοσιότητα στο πλατύ χαμόγελο του Barack Obama, ώστε η κοινή γνώμη να νομίσει ότι οι ΗΠΑ άλλαξαν, και είχαν εγκατελείψει τις ηγεμονικές φιλοδοξίες τους. (συνεχίζεται)\nστο Ιουνίου 30, 2009 στις 16:48 L’Enfant de la Haute Mer\nΤο ότι επιστρέφει ο τύπος, δεν μας λέει και τίποτε,\nαφού το δημοψήφισμα ματαιώθηκε.\nστο Ιουνίου 30, 2009 στις 17:01 L’Enfant de la Haute Mer\nΤα πέντε κράτη της πρώην Ομοσπονδιακής Δημοκρατίας της Κεντρικής Αμερικής (Costa Rica, El Salvador, Guatemala, Honduras και Nicaragua) έχουνν ένα ειδικό στρατηγικό ενδιαφέρον, γιατί αποτελούν πέρασμα ανάμεσα σε δύο ηπείρους και δύο ωκεανούς. Ωατόσο, κανένα από τα κράτη αυτά δεν διαθέτει ιδιαίτερες πλουτοπαραγωγές πηγές/φυσ. πόρους. Αντίθετα, καθένα από αυτά, μπορεί να είναι χρήσιμο για τον έλεγχο ολόκληρης της ζώνης. Έτσι, κατά τη διάρκεια της επανάστασης των σαντινίστας στη Nicaragua, η Washington χρησιμοποίηση την Honduras ώς βάση ανεφοδιασμού της αντεπανάστασης. Υπό τη διεύθυνση του John Negroponte, η αμερ. περεσβεία στην Tegucigalpa μετατράπηκε στο γενικό στρατηγείο των νικαραγουανών «contras» και των δικών τους ταγμάτων θανάτου. Υπό το πρίσμα αυτό, η αντι-ιμπεριαλιστική εξέλιξη στην Honduras, μετά και την επιστροφή στην εξουσία των Sandinistes στη Nicaragua, αποτελεί λιγότερο ένα πρόβλημα από μόνη της, και περισσότερο έναν κίνδυνο «μόλυνσης«.\nΓια ποιό λόγο λοιπόν η εξέλιξη του ονδουριάνικου domino συνιστά τόσο μεγάλο κίνδυνο, ώστε η Washington να αποφασίσει να καταφύγει στις παλιές μεθόδους, διακινδυνεύοντας να καταστρέψει τις επικοινωνιακές της προσπάθειες ?\nΛοιπόν, ως εδώ (ουφ!!!),\nνα προσέλθει ο επόμενος μεταφραστής !\nΉ, τα υπόλοιπα μόνοι σας και τα συμπεράσματα δικά σας.\nΤο αρχικό κείμενο είναι τρίδιπλο σεντόνι (queen size).\nΗ συνέχεια βρίσκεται εδώ:\nστο Ιουνίου 30, 2009 στις 17:06 L’Enfant de la Haute Mer\nΣου έχω κι έναν εμπειρογνώμονα\nγια την κιτρινωπή ήπειρο!\nστο Ιουνίου 30, 2009 στις 18:56 χαρη\nΤσαλ: ωραία η L’ enfant σήμερα, ωραία μάς τακτοποίησες κι εσύ!\nL’ enfant φαντάζομαι ότι εκφράζω τις πάσες (χμ) αν πω ότι σ’ ευχαριστούμε απαξάπαντες\nΤσαλ, πάντα όμως πρωτοπόρος: και νομίζω ότι έχεις δίκιο πως για την λατινική αμερική οι συνθήκες είναι διαφορετικές πια, ακόμα κι αν ο μίστερ μπλακ πρέζιντεντ αποδειχτεί «όχι και πολύ διαφορετικός»\nστο Ιουλίου 1, 2009 στις 00:47 tsalapeteinos\nΧαίρομαι για την αποδοχή και καταξίωση… Τώρα είναι η σειρά σας, να το διαδόσετε και να μεταλαμπαδεύσετε τη φλόγα της επανάστασης σε κομσομόλους και πιονιέρους!\nΕυχαριστούμε για την κατατοπιστική ανταπόκριση από τα γαλλόφωνα δίχτυα. Σχετικά με τη στρατηγική θέση της Κεντρικής Αμερικής, είχα διαβάσει στο βιβλίο του Πέρκινς «Εξομολόγηση ενός οικονομικού δολοφόνου» που γύρισε ντοκυμανταίρ ο Κούλογλου, ότι εδώ καιρό είναι στα σχέδια μια δεύτερη διώρυγα, πιο σύγχρονη τεχνικά που δεν θα έχει το πρόβλημα της διαφορετικής στάθμης των δύο ωκεανών στην υπάρχουσα. Τέτοια διώρυγα μπορεί να διανοιχτεί σε πολλά σημεία, λόγω της μορφολογίας της Κεντρικής Αμερικής. Επικρατέστερες τοποθεσίες ήταν ο βόρειος Παναμάς, όπου ο πρόεδρος Ομάρ Τόριχος είχε κάνει προσυμφωνία με ιαπωνικές εταιρίες πριν σκοτωθεί σε ύποπτο αεροπορικό δυστύχημα το 1979, και στη Νικαράγουα, περνώντας διαμέσου και της ομώνυμης λίμνης. Το δεύτερο σχέδιο μπήκε στο συρτάρι λόγω της εξέγερσης των Σαντινίστας.\nΟ «κίτρινος» είναι ευπρόσδεκτος, φτάνει να μην είναι μαοϊκός!\nΌπως έγραψε κάποιος στο TVXS, μαύρος σκύλος, άσπρος σκύλος, πάλι σκύλος. Παρόμοια, μαύρος πρόεδρος, άσπρος πρόεδρος, πάλι (βορειο)αμερικανός πρόεδρος! 🙂\nΜια που το φερε η κουβέντα, στις 29 ήταν η επέτειος της απαρχής του καθεστώτος της ντροπής στη Νότιο Αφρική.\nστο Ιουλίου 1, 2009 στις 01:23 tsalapeteinos\nΠρόσθεσα κάποιες φωτογραφίες από το Reuters. Περισσότερες εδώ\nΘα μείνει άραγε ο νέος άνδρας με τα μαύρα μπροστά από το τάνκ στην ιστορία όπως εκείνος με το άσπρο πουκάμισο στην πλατεία Τιέν Αν Μέν;\nΠρόσθεσα και σύνδεσμο με το πολύ καλό άρθρο του Νίκολας Κοζλόφ από την εφημερίδα Counterpunch.\nΓια να μην ανοίγουμε πάλι σεντόνια και λοιπά προικιά, συνοψίζω τα πιο σημαντικά σημεία.\nΗ Ονδούρα είναι η τρίτη πιο φτωχή χώρα του δυτικού ημισφαιρίου, εξαρτημένη οικονομικά από τη βορειαμερική βοήθεια και τα εμβάσματα των μεταναστών της. Ο πρόεδρος Σελάγια, αν και γόνος εύπορης οικογένειας κτηματιών, προώθησε σημαντικές πολιτικές και οικονομικές μεταρρυθμίσεις. Αύξησε κατά 60% το βασικό μισθό, κερδίζοντας τη στήριξη των συνδικάτων αλλά και προκαλώντας την αντιπάθεια των εργοδοτών, και συνεργάστηκε με τις άλλες προοδευτικές χώρες της Λατινικής Αμερικής, εξασφαλίζοντας φτηνό πετρέλαιο από τη Βενεζουέλα και διαγραφή κάποιων χρεών.\nΣε διπλωματικό επίπεδο, προσχώρησε στη συμμαχία ALBA και επισκέφτηκε την Κούβα το 2007 – κάτι που είχε να κάνει πρόεδρος της Ονδούρας εδώ και 46 χρόνια. Το Σεπτέμβρη του 2008 καθυστέρησε να δεχτεί τον νέο πρέσβη των ΗΠΑ, σε ένδειξη αλληλεγγύης στη Βενεζουέλα και τη Βολιβία που είχαν διώξει τους δικούς τους διαμαρτυρώμενες για τις προσπάθειες εμπλοκής του πρέσβη των ΗΠΑ στη Βολιβία στα εσωτερικά ζητήματα της χώρας. Αν και αρχικά χαιρέτισε την εκλογή Ομπάμα, γρήγορα άρχισε να εκφράζει δυσπιστία στην πολιτική του και τον προηγούμενο Μάρτη απείχε μαζί με τον πρόεδρο Ορτέγα από συνάντηση ηγετών των χωρών της Κεντρικής Αμερικής με τον αντιπρόεδρο Μπάιντεν. Παράλληλα, φέρεται να έχει κάνει δηλώσεις υπέρ της αποποινικοποίησης των ναρκωτικών ώστε οι πόροι που διατίθεται για την καταστολή της εμπορίας τους να διατεθούν για την εκπαίδευση και περίθαλψη των χρηστών, και κατά της πολιτικής των ΗΠΑ που χρησιμοποιούν τον πόλεμο κατά των εμπόρων ναρκωτικών ως πρόσχημα για επέμβαση στα εσωτερικά άλλων χωρών.\nΟι ΝΥ Times έχουν δημοσιεύσει ότι ο πρόεδρος Ομπάμα γνώριζε για το σχεδιαζόμενο πραξικόπημα και προσπάθησε να το αποτρέψει, θεωρώντας ότι χαλάει τη διεθνή εικόνα του. Άσχετα από αυτό, συνεχίζουν να κατέχουν νευραλγικές θέσεις στο στρατό και τη διοίκηση της Ονδούρας άνθρωποι από τον καιρό του βρώμικου πολέμου της δεκαετίας του ’80. Στο μεταξύ ο πρόεδρος Τσάβες δηλώνει τη στήριξή του στο νόμιμο πρόεδρο και απειλεί τον Μιτσελέτι που τοποθετήθηκε στη θέση του Σελάγια από τους πραξικοπηματίες ότι αν δεν τα μαζέψει να φύγει γρήγορα θα τελειώσει τη ζωή του ή στη φυλακή ή στην εξορία.\nστο Ιουλίου 1, 2009 στις 09:53 κόκκινο μπαλόνι\n[…]Τώρα είναι η σειρά σας, να το διαδόσετε και να μεταλαμπαδεύσετε τη φλόγα της επανάστασης σε κομσομόλους και πιονιέρους!\nώρες είναι τώρα να μας πεις να μαζεύει η Ρενάτα σε γιάφκες τα μαθητούδια της… 😆 😆 😆 😆\nστο Ιουλίου 1, 2009 στις 10:28 tsalapeteinos\nΓιατί όχι; Ένα κόκκινο κρυφό σχολειό!\nστο Ιουλίου 1, 2009 στις 11:48 renata\n@Τσαλ και κοκκινομπαλονίτσα, δε χρειάζεται το κρυφό σχολείο. Ό,τι πιστεύω πως πρέπει να μάθουν/προβληματιστούν οι μαθητές μου τους το λέω μες στην τάξη κανονικά.\nΠ.χ. πέρσι με την έκτη, υπήρχαν στιγμές που στο βιβλίο της Ιστορίας διαγράφαμε φράσεις και γράφαμε το ορθό ή που στα μαθηματικά αντί να λύνουμε προβλήματα με τον κύκλο εργασιών του Μπιλ Γκέητς (που υπάρχουν στι βιβλίο) θέταμε να οριστεί ο λόγος σημερινής σύνταξης με την επόμενη (παραμονές του ασφαλιστικού) κ.ά.\nΟ ηλίθιος που έχουμε για δ/ντή με κοιτάει με φρίκη κάθε που το συζητούσα στο διάλειμμα! 😉\nστο Ιουλίου 1, 2009 στις 15:36 tsalapeteinos\nΟ ΟΗΕ καταδικάζει το πραξικόπημα στην Ονδούρα\nστο Ιουλίου 1, 2009 στις 18:16 χαρη\n@Τσαλ, καταπληκτική η φωτογραφία\n@Ρενάτα: «ο ηλίθιος που έχουμε για διευθυντή» : τι τραβάς κι εσύ – αυτό με τον κύκλο τού Μπιλ Γκέητς μ’ άφησε ξερή –\nκαι καλό μήνα (σε όλες (χμχμ) 😉 ) ε;\nστο Ιουλίου 1, 2009 στις 19:19 L’Enfant de la Haute Mer\nΛοιπόν η σειρά μου:\nCNN, τέσσερεις ώρες πριν:\nΤα ντόπια αφεντικά λένε πως ο Σελάγια δεν μπορεί\nνα επιστρέψει, γιατί αν εμφανιστεί,\nθα δικαστεί για διαφθορά, παραβιάσεις του συντάγματος και\nεμπόριο ναρκωτικών και το σύνολο της ποινής που\nμπορεί να επιβληθεί,\nξεπερνά τα 20 χρόνια φυλάκισης\n(αυτά τα λέει ο νέος ΥΠΕΞ, Enrique Ortez Colindres).\n«Έχουμε έτοιμο το ένταλμα σύλληψης» λέει επίσης.\nκαι αγγλικά μιλάτε όλοι από την κούνια σας.\nστο Ιουλίου 2, 2009 στις 00:25 tsalapeteinos\nΔυστυχώς η εκπαίδευση επαφίεται και διασώζεται από τη φιλοτιμία ορισμένων δασκάλων. Η συντεταγμένη πολιτεία και οι μανδαρίνοι καρεκλοκένταυροι της αντί να υποστηρίζουν συνήθως υπονομεύουν καλές μεμονωμένες προσπάθειες, καλή ώρα ο δικός σου ηλίθιος.\nΜήπως έχουν ωριμάσει οι συνθήκες για νέα ισχυρά εργασιακά συμβούλια;\nΠραγματικά. Φέρνει λίγο και στον Τσε ο τύπος στη δεύτερη φωτό ε;\nΚαι οι δικές μου πηγές από NY Times λένε τα ίδια, και επιπλέον ότι όλες οι γειτονικές χώρες έχουν ανακαλέσει τους πρεσβευτές τους από την Τεγκουσιγκάλπα, με εξαίρεση τις ΗΠΑ. Ισπανία και Γαλλία τους έχουν ανακαλέσει επίσης. Ο OAS δεν δέχτηκε τους αντιπροσώπους του Μιτσελέτι. Ο τελευταίος κατηγορεί τον Τσάβες για ανάμιξη στα εσωτερικά της χώρας του. Πληροφορίες δε του γαλλικού πρακτορείου τύπου πιθανολογούν συνάντηση του Σελάγια και με τον πρόεδρο Ομπάμα στην Ουάσινγκτον.\nστο Ιουλίου 2, 2009 στις 01:24 tsalapeteinos\nΖητώ την κατανόηση από όλους για τυχόν καθυστέρηση σε απάντηση μηνυμάτων ηλεκτρονικής αλλληλογραφίας, εξαιτίας προτεραιοποίησης της παρακολούθησης της επικαιρότητας σχετικά με το πραξικόπημα στην Ονδούρα. Λίγη υπομονή, προέρχει ο αγώνας για τη δημοκρατία!\nστο Ιουλίου 2, 2009 στις 12:34 tsalapeteinos\nNadie debe obediencia a un gobierno usurpador ni a quienes asuman funciones o empleos públicos por la fuerza de las armas\nΣε ραδιοφωνικό του διάγγελμα προς το λαό της Ονδούρας, ο Σελάγια διάβασε απόσπασμα από το άρθρο 3 του Συντάγματος, σύμφωνα με το οποίο κανείς δεν οφείλει υπακοή σε μια κυβέρνηση σφετεριστών ούτε σε κανέναν που καταλαμβάνει την εξουσία με τη δύναμη των όπλων. Υποστήριξε ότι ο λαός δικαιούται να αγωνιστεί για την αποκατάσταση της συνταγματικής νομιμότητας και ζήτησε οι διαδηλώσεις που λαμβάνουν χώρα τις τελευταίες μέρες από υποστηρικτές του να είναι ειρηνικές.\nΕίδηση από El Pais\nστο Ιουλίου 2, 2009 στις 15:21 L’Enfant de la Haute Mer\nΡίξε μια ματι’α εδώ,\nνα δώ εγά τα γαλλικά δίχτυα και παραγάδια\nστο Ιουλίου 2, 2009 στις 23:41 tsalapeteinos\nΕνδιαφέρον, αλλά είναι ραδιόφωνο και δεν είμαι αρκετά εξοικιωμένος με τον προφορικό καστιγιάνικο ή ισπανοαμερικάνικο λόγο, ακόμα λιγότερο αφού δεν μπορώ να χρησιμοποιήσω λεξικά και μεταφραστήρια ακούγοντας….\nΣτο μεταξύ το καθεστώς της τυραννίας σκληραίνει τη στάση του, αναστέλλοντας πολιτικές ελευθερίες και αυξάνοντας την καταστολή. Συνεχίζονται παρόλα αυτά οι διαδηλώσεις διαμαρτυρίας και οι απεργίες. Οι χώρες της Ε.Ε. συμφώνησαν να αποσύρουν όλες τους πρεσβευτές τους από την Τεγκουσιγκάλπα.\nΠαραθέτω ένα ενδιαφέρον βίντεο και προπαγανδιστικό υλικό (αν και είναι προσανατολισμένο περισσότερο προς πολίτες των ΗΠΑ) προς εκτύπωση και μοιρασία σε κεντρικά σημεία – μην το παρακάνετε όμως σαν τους διανομείς φυλλαδίων του… ΑΝΤΑΡΣΥΑ!\nΠροπαγανδιστικό φέιγ βολάν\nστο Ιουλίου 4, 2009 στις 18:47 tsalapeteinos\nΟι πραξικοπηματίες της Ονδούρας αποκήρυξαν τη χάρτα του Οργανισμού Αμερικανικών Κρατών (OAS) και αποφάσισαν να αποχωρήσουν από αυτόν, όπως ανακοίνωσε η «υφυπουργός Εξωτερικών» τους, Μάρτα Αλβαράδο.\nΛίγο νωρίτερα, ο ΓΓ του OAS, Χοσέ Μιγκέλ Ινσούλσα, είχε ανακοινώσει ότι ο Οργανισμός επρόκειτο αργότερα σήμερα να αποφασίσει την «αναστολή» της συμμετοχής της Ονδούρας στη σύνοδό του στην Ουάσινγκτον. Ο πρόεδρος του Ανώτατου Δικαστηρίου της Ονδούρας δήλωσε λίγο νωρίτερα ότι η καθαίρεση του προέδρου Σελάγια, στην οποία προέβησαν οι πραξικοπηματίες είναι «μη αναστρέψιμη» και πρόσθεσε ότι εάν ο ανατραπείς πρόεδρος επιστρέψει στη χώρα θα συλληφθεί αμέσως.\nΣήμερα λήγει η διορία των 72 ωρών που δώσανε στους πραξικοπηματίες για να αποκαταστήσουν τη νομιμότητα. Παρακολουθούμε με κομμένη την ανάσα…\nστο Ιουλίου 6, 2009 στις 15:45 tsalapeteinos\nΤουλάχιστον ένας νεκρός και 8 τραυματίες, από τις συγκρούσεις χθες βράδυ (3 τα ξημερώματα ώρα Ελλάδας) στο αεροδρόμιο της πρωτεύουσας, ανάμεσα σε δυνάμεις ασφαλείας και χιλιάδες υποστηρικτές του ανατραπέντος πρόεδρος της χώρας Μανουέλ Σελάγια που είχε ξεκινήσει νωρίτερα από την Ουάσιγκτον για να επιστρέψει στην χώρα. Οι αρχές δεν επέτρεψαν στο αεροπλάνο που τον μετέφερε να προσγειωθεί.


Και μετά τον έρωτα; Τι σκέφτονται 6 ζώδια του ζωδιακού κύκλου - LINE LIFE\nΑρχική Αστρολογία Και μετά τον έρωτα; Τι σκέφτονται 6 ζώδια του ζωδιακού κύκλου\nΚαι μετά τον έρωτα; Τι σκέφτονται 6 ζώδια του ζωδιακού κύκλου\nΑν έχετε βρει τον ιδανικό σας σύντροφο στο σεχ, αλλά σπάτε το κεφάλι σας να καταλάβετε τι μπορεί να σκέφτεται;.\nΞεκινώντας από τους Ιχθείς, τα γνωστά ψαράκια ως επιπόλαια και ρομαντικά, μετά το σεχ σκέφτονται συνήθως λίγο επιπόλαια. Στην αρχή ενθουσιάζονται και σκέφτονται πως βρήκαν το κάρμα τους και την αδερφή ψυχή τους και μετά συνειδητοποιούν πως ξέχασαν να χρησιμοποιήσουν προφυλακτικό…ΟΥΠΣ!\nΥδροχόος, ο ασυγκράτητος. Μετράει ακόμη και τα δευτερόλεπτα που χρειάζονται για να σηκωθεί από το κρεβάτι χωρίς να ακούσει την μουρμούρα του συντρόφου του. Δεν του αρέσει να μιλάει μετά το σεχ και προσέχει πάντα μην έχει πει κάτι κατά τη διάρκεια της πράξης!\nΑιγόκερως, ο εκκωφαντικός. Σίγουρα σκέφτεται ότι τον άκουσε όλη η γειτονιά κατά τη διάρκεια του σεχ ενώ θα έχει απλωθεί σε όλο το κρεβάτι αρκεί να βολευτεί. Τηλεόραση, η κλασική κίνηση μετά το σεχ.\nΤοξότης, ο πρωτοπόρος. Πραγματικά δεν θέλετε να καταλάβετε τι σκέφτεται ένας Τοξότης μετά το σεχ. Μπορεί να σκέφτεται πως θα ήταν να κάνει σεχ στα πιο απίθανα μέρη και ποιες στάσεις πρέπει να δοκιμάσει την επόμενη φορά.\nΣκορπιός, ο βiαιος. 100% μετά το σεχ, θα σκέφτεται πως απέκτησε τα σημάδια που έχει στο κορμί του, γραντζουνιές και μελανιές, συνηθισμένα για ένα Σκορπιό. Μπορεί και να δολοπλοκεί μόνος του και να σκέφτεται γιατί ο/η σύντροφός του τον αποκαλούσε συνέχεια «μωρό μου» και όχι με το όνομά του. Τρέλα!\nΠαρθένος, η τακτική. Σίγουρα το μόνο θα απασχολεί ένα Παρθένο θα είναι η ακαταστασία. Σηκώνεται αμέσως από το κρεβάτι για να βάλει τα σεντόνια και τις πετσέτες στο πλυντήριο και κάνει αμέσως ντους καθώς σιχαίνεται τον ιδρώτα.\nΠροηγούμενο άρθρο Έβαλε μια κάμερα μέσα σε ένα πλυντήριο πιάτων. Αυτό που κατέγραψε θα σας αφήσει άφωνους!\nΕπόμενο άρθρο Το πιο κοινό γυναικείο όνομα στον κόσμο είναι ελληνικό -Και όχι, δεν είναι το Μαρία


Νέα - Πώς να επιλέξετε και να χρησιμοποιήσετε την αυτόματη τουαλέτα γάτας\nΠοια είναι τα καλύτερα κουτιά απορριμμάτων αυτοκαθαρισμού;\nΗ εύρεση του καλύτερου αυτόματου κουτιού απορριμμάτων γάτας για τη γάτα σας απαιτεί εξισορρόπηση μεταξύ των δυνατοτήτων που θέλετε και της άνεσης της γάτας σας. Ορισμένες γάτες μπορεί να αποθαρρυνθούν ή να τρομοκρατηθούν από δυνατούς θορύβους, οπότε ένα κουτί απορριμμάτων που έχει σχεδιαστεί για να λειτουργεί ήσυχα ή καθυστερεί το τσουγκράνα μέχρι να φύγει η γάτα μπορεί να είναι καλύτερο. Άλλες γάτες μπορεί να προτιμούν επιπλέον χώρο, οπότε θα πρέπει να αναζητήσετε ένα αυτόματο κουτί απορριμμάτων που είναι πολύ ευρύχωρο.\nΕάν έχετε ένα γατάκι, θα πρέπει να περιμένετε. Οι κατασκευαστές δηλώνουν ότι τα αυτόματα κουτιά απορριμμάτων κατασκευάζονται για γάτες ηλικίας άνω των 6 μηνών. Λόγω του μικρού μεγέθους των γατακιών, μπορεί να είναι πολύ ελαφριά για αισθητήρες ή πολύ μικρά για να ανέβουν σε ορισμένες μονάδες, ή μπορεί να τρώνε ακόμη και τα σκουπίδια. Όταν η γάτα σας φτάσει σε αρκετό βάρος, το έξυπνο κουτάκι θα παίξει ενεργά τον ρόλο του στην επόμενη ζωή της γάτας\nΚάνοντας το Shift to a Automatic Litter Box για τη γάτα σας\nΌλα τα αυτόματα κουτιά απορριμάτων απαιτούν μεταβατική περίοδο. Όλα τα αυτόματα δοχεία απορριμμάτων απαιτούν μεταβατική περίοδο. Σε γενικές γραμμές, χρειάζεται πάντα μια μεταβατική περίοδος για να συνηθίσει μια γάτα σε ένα νέο πράγμα, και το ίδιο ισχύει και για τη χρήση ενός αυτόματου κουτιού απορριμμάτων. Και οι άνθρωποι έχουν επίσης μια καμπύλη μάθησης, για να γεμίσουν τα σκουπίδια στο σωστό ποσό, να το ελέγχουν τακτικά, να αντιμετωπίζουν προβλήματα κ.λπ.\nΕπομένως, όταν χρησιμοποιείτε το E Automatic Cat Litter Box για γάτες, δώστε ιδιαίτερη προσοχή σε αυτήν τη μεταβατική περίοδο, διαφορετικά θα είναι αντιπαραγωγικό.\nΌταν την εγκαθιστάτε για πρώτη φορά, συνιστούμε πάντα να διατηρείτε τη συσκευή αποσυνδεδεμένη ή σε κατάσταση «εκτός λειτουργίας» έως ότου η γάτα τη χρησιμοποιεί τακτικά. Ενώ κάνετε αυτό το διακόπτη, είναι καλύτερο να διατηρείτε ένα παραδοσιακό κουτί απορριμμάτων κοντά μέχρι η γάτα να δείξει σαφή προτίμηση για το αυτόματο κουτί.


Τουρκία: Αστυνομικοί σκότωσαν επίδοξο βομβιστή\nΑΡΧΙΚΗ Διεθνη Τουρκία: Αστυνομικοί σκότωσαν επίδοξο βομβιστή\nΛίγο πριν γίνει ανθρώπινη βόμβα και σκοτώσει κι άλλους ανθρώπους αστυνομικοί στην Τουρκία σκότωσαν βομβιστή πιθανό μέλος του Ισλαμικού Κράτους.\nΤούρκοι αστυνομικοί πυροβόλησαν και σκότωσαν έναν άνδρα που φέρεται ότι ήταν μέλος του Ισλαμικού Κράτους και ετοιμαζόταν να διαπράξει επίθεση αυτοκτονίας σήμερα σε ένα αστυνομικό τμήμα στη Μερσίνη, στην Τουρκία ανακοίνωσε το υπουργείο Εσωτερικών.\nΕλλάδα – Τουρκία: Η 16η Απριλίου είναι η αρχή όχι το...\nΑμυνα April 1, 2017\nΔιεθνη February 13, 2018\nΑιγαίο: Νέα πρόκληση από την Τουρκία με NAVTEX!\nΈτσι θα επιβεβαιωθεί η ελληνική κυριαρχία στα Ίμια: Το κόστος που...\nΜοσούλη: Απελευθερώθηκε από τους τζιχαντιστές!\nΔιεθνη July 9, 2017


Πρώτη καταχώρηση: Πέμπτη, 12 Σεπτεμβρίου 2013, 16:21\nH Συρία παραδίδει τα χημικά της όπλα εξαιτίας της ρωσικής πρότασης και όχι των απειλών των Ηνωμένων Πολιτειών, δήλωσε ο Μπασάρ αλ Άσαντ στη ρωσική τηλεόραση.\nΗ Συρία προτίθεται να δώσει σε λίγες ημέρες στον ΟΗΕ τα απαραίτητα για τη διαδικασία έγγραφα, ανέφερε ο Άσαντ σύμφωνα με αποσπάσματα, που διέρρευσαν από τη συνέντευξη η οποία θα προβληθεί ολόκληρη αργότερα. Η παράδοση των εγγράφων θα γίνει ως μέρος της διαδικασίας της υπογραφής από τη Συρία της Διεθνούς Σύμβασης για τα Χημικά Όπλα. Η υπογραφή, σύμφωνα με τον Σύρο πρόεδρο, αναμένεται να έχει ολοκληρωθεί σε έναν μήνα.\nΠολλά θα κριθούν στη Γενεύη\nΥπενθυμίζεται ότι απόψε το βράδυ, οι υπουργοί Εξωτερικών των ΗΠΑ και της Ρωσίας, Τζον Κέρι και Σεργκέι Λαβρόφ, θα συναντηθούν στη Γενεύη, παρουσία Αμερικανών ειδικών στα χημικά όπλα, προκειμένου να συζητήσουν το ρωσικό σχέδιο. Εν όψει της συνάντησης, ο Λαβρόφ δήλωσε ότι Μόσχα και Ουάσινγκτον θα ελέγχουν τη διαδικασία της τοποθέτησης των συριακών χημικών όπλων κάτω από διεθνή έλεγχο, αλλά ειδικοί άλλων χωρών των Ηνωμένων Εθνών θα συμμετέχουν επίσης στη διαδικασία.\nΟ Λαβρόφ για την επικείμενη συνάντηση\nΤελευταία ενημέρωση: Πέμπτη, 12 Σεπτεμβρίου 2013, 18:59


Η Σαρδέλα κυνηγάει τον Πρετεντέρη\nΚαι το δεύτερο «Ράδιο αρβύλα» κατατρόπωσε την «Ανατροπή» με τηλεθέαση 33,7% έναντι 14,4%.\nH Σαρδέλα έχει πάρει στο κατόπι της τον Γιάννη Πρετεντέρη και δεν τον αφήνει σε ησυχία! Η δεύτερη εκπομπή «Ράδιο αρβύλα» που προβλήθηκε στον ΑΝΤ1 τη Δευτέρα το βράδυ «χτύπησε» 33,7% στο γενικό σύνολο και το… μαγικό 38,6% στα νεανικά κοινά.\nΑπό την άλλη μεριά, η ενημερωτική εκπομπή «Ανατροπή» του Γιάννη Πρετεντέρη με το φλέγον θέμα «Γιατί διαλύονται τα πανεπιστήμια» άγγιξε το 14,4% στο γενικό σύνολο, ενώ τα νεανικά κοινά δεν φάνηκαν να συγκινούνται επίσης, αφού έδωσαν ποσοστό 10,9%. Ακόμη μία φορά οι νέοι γύρισαν την πλάτη στην «Ανατροπή» και προτίμησαν το τρελό χιούμορ του Αντώνη Κανάκη αποδεικνύοντας ότι οι τηλεθεατές προτιμούν την καυστική σάτιρα της παρέας από τη Θεσσαλονίκη.\nΣτον αντίποδα της «Ανατροπής», η εκπομπή του Νίκου Χατζηνικολάου «Στον ενικό», που προβάλλεται στο Star, φαίνεται πως έχει κερδίσει την εμπιστοσύνη των τηλεθεατών που θέλουν να ενημερωθούν. Η εκπομπή έφτασε το 18,1% στο γενικό σύνολο και το 14,3% στα νεανικά κοινά. Η καλή επίδοση στην τηλεθέαση του «Ενικού» σημειώνεται από την αρχή της τηλεοπτικής σεζόν και μάλιστα με ανοδική πορεία στα νούμερα.


ΕΡΓΟΤΕΛΗΣ: Επέστρεψε μετά από 3 χρόνια ο Κοζορώνης - ΠΑΤΡΙΣ\nΕΡΓΟΤΕΛΗΣ: Επέστρεψε μετά από 3 χρόνια ο Κοζορώνης\nΚράτησε το καλύτερο για το τέλος ο Εργοτέλης\nΟ Κοζορώνης με τον Σταύρο Λαμπράκη\nΤο καλύτερο (ίσως) μεταγραφικό δώρο στους φίλους του, κράτησε για το τέλος ο Εργοτέλης. Οι «κιτρινόμαυροι» έδωσαν τα χέρια με τον Χρυσοβαλάντη Κοζορώνη, ο οποίος επιστρέφει στην ομάδα που τον ανέδειξε, μετά από τρία χρόνια.\nΟ Κοζορώνης που κατάγεται από τις Ασίτες, φόρεσε τη φανέλα του Εργοτέλη από το 2012 έως και το 2015 σε 74 ματς και σημείωσε δύο γκολ. Καθιερώθηκε επί εποχής Γκόγκιτς και εξελίχθηκε σε ένα από τα καλύτερα αμυντικά χαφ της Β’ Εθνικής, με σταθερή παρουσία αργότερα και στη Σούπερ Λίγκα. Χαρακτηριστικό του γνώρισμα το πολύ δυνατό σουτ από μακρινή απόσταση.\nΤο καλοκαίρι του 2015 μετακόμισε ως ελεύθερος στον ΠΑΣ Γιάννινα του Γιάννη Πετράκη, ο οποίος δεν άργησε να του δώσει φανέλα βασικού. Στην ομάδα της Ηπείρου έμεινε έως τον περασμένο Νοέμβριο (72 ματς, 4 γκολ) και υπέγραψε μετά στη σκωτσέζικη Χάμιλτον, όμως από εκεί έφυγε τον Μάρτιο (για προσωπικούς λόγους) χωρίς να καταγράψει συμμετοχή.\nΤο φετινό καλοκαίρι, ο δυναμικός μέσος είχε κάποιες προτάσεις στα χέρια του από ομάδες Σούπερ Λίγκα, ωστόσο καμία από αυτές δεν τον συγκίνησε ιδιαίτερα. Με την πόρτα του Εργοτέλη να παραμένει ανοιχτή (έστω κι αν η ομάδα του Παπαβασιλείου δεν είχε μεγάλη ανάγκη σε αυτή τη θέση), η επιστροφή έγινε τελικά πράξη, μία μέρα πριν κλείσει και η μεταγραφική περίοδος για τους ελεύθερους.\n«Ο Βαλάντης Κοζορώνης από σήμερα φοράει και πάλι την κιτρινόμαυρη φανέλα! Ο 26χρονος μέσος επέστρεψε στην ομάδα μας στην οποία ανδρώθηκε ποδοσφαιρικά, και είναι έτοιμος να συμβάλει τα μέγιστα στην επίτευξη των στόχων εν όψει της νέας αγωνιστικής σεζόν» αναφέρει στην ανακοίνωσή της η ομάδα.\n«Ο Εργοτέλης είναι οικογένεια μου και επέλεξα να επιστρέψω για προσωπικούς λόγους. Είμαι πολύ χαρούμενος που θα φορέσω ξανά την φανέλα της ομάδας απ’ όπου ξεκίνησα την ποδοσφαιρική μου καριέρα.\nΞέρω ότι έχει πολύ καλές βάσεις και σωστούς ανθρώπους δίπλα της, γεγονός που λειτούργησε θετικά στην επιστροφή μου. Είμαι εδώ για να κάνω ένα νέο ξεκίνημα και να βοηθήσω με όλες μου τις δυνάμεις να πραγματοποιηθεί ο στόχος και να φτάσει η ομάδα μας ψηλά» δήλωσε ο Κοζορώνης αμέσως μετά την υπογραφή του νέου του συμβολαίου, το οποίο είναι διάρκειας ενός έτους.\nΣτα αγωνιστικά, σήμερα θα ολοκληρωθεί η προετοιμασία για το ματς Κυπέλλου με τον Ερμή Αμυνταίου και θα ανακοινωθεί η αποστολή που θα αναχωρήσει αύριο για τη Θεσσαλονίκη. Από εκεί, τα μέλη της θα μεταβούν οδικώς στη Φλώρινα για το παιχνίδι της Κυριακής.\nΑΓΩΝΑΣ ΠΛΑΚΑ – ΣΠΙΝΑΛΟΓΚΑ: Οι Ηρακλειώτες που διακρίθηκαν στα “Καλιδώνια”\nΤο Ηράκλειο στέλνει την Εθνική στην Κίνα!


Μαζί και τη νέα σεζόν με τον κόουτς Φ. Μουρτζανό! | Αθλητική Ένωση Ατσιποπούλου Πρινέ\nΜαζί και τη νέα σεζόν με τον κόουτς Φ. Μουρτζανό!\nΗ ΑΕ Ατσιποπούλου-Πρινέ βρίσκεται στην ευχάριστη θέση να ανακοινώσει την ανανέωση της συνεργασίας της με τον διπλωματούχο προπονητή ποδοσφαίρου Φίλιππο Μουρτζανό για τη σεζόν 2019-2020.\nΤο βράδυ της Δευτέρας ο πρόεδρος της ομάδας μας κ. Νίκος Βερνάδος συναντήθηκε με τον κ. Φίλιππο Μουρτζανό και συμφώνησαν να συνεχίσουν την κοινή πορεία τους και τη νέα ποδοσφαιρική περίοδο.\nΜετά από την ολοκλήρωση της ανανέωσης της συνεργασίας μας, ο Φίλιππος Μουρτζανός προχώρησε στην ακόλουθη δήλωση:\n«Καταρχήν θα ήθελα να ευχαριστήσω τη διοίκηση και ξεχωριστά τον πρόεδρο Νίκο Βερνάδο για την εμπιστοσύνη που έδειξε στο πρόσωπο μου για δεύτερη συνεχόμενη χρονιά. Οι ιδέες και η φιλοσοφία μου είναι ταυτόσημες με την διοίκηση και δεν χρειάστηκε πολύς χρόνος για να δώσουμε τα χέρια. Μετά από μια δύσκολη και μεταβατική χρονιά θα συνεχίσουμε μαζί, πιστοί στην κοινή φιλοσοφία και στις αξίες μας, ώστε να κάνουμε βήματα μπροστά με την ομάδα μας. Πιάνουμε άμεσα δουλειά για την υλοποίηση του σχεδιασμού ενόψει της νέας ποδοσφαιρικής χρονιάς. Αρχικός στόχος είναι η διατήρηση ει δυνατόν όλου ή του μεγαλύτερου μέρος του βασικού κορμού της περσινής χρονιάς. Από εκεί και πέρα θα κινηθούμε για την ενίσχυση του ρόστερ με την προσθήκη κάποιων έμπειρων ποδοσφαιριστών, αλλά και νεαρών πλαισιώνοντας τα δικά μας παιδιά. Φυσικά βασικό μας μέλημα είναι να διαφυλάξουμε την Ακαδημία μας και να δώσουμε τον απαιτούμενο χώρο για την εξέλιξη των ταλαντούχων ποδοσφαιριστών μας».\nΤο βιογραφικό του Μουρτζανού\nΟ Φίλιππος Μουρτζανός γεννήθηκε στις 10 Σεπτεμβρίου 1985 είναι διπλωματούχος προπονητής ΤΕΦΑΑ με ειδικότητα ποδόσφαιρο και κάτοχος του διπλώματος προπονητών ποδοσφαίρου UEFA Β’. Στην προπονητική του καριέρα έχει δουλέψει τη σεζόν 2013-14 ως Α’ προπονητής του Ψηλορείτη, ενώ για ενάμισι χρόνο ήταν ο άμεσος συνεργάτης (προπονητής Φυσικής κατάστασης) του Σπύρου Σπυριδάκη σε Ποσειδώνα Γερανίου (2014-15) και ΟΦ Αρμένων (Ιούλιος 2015-Φλεβάρης 2016). Από το Μάρτη του 2016, όπως και τις σεζόν 2016-17 και 2017-18 ήταν α’ προπονητής του ΟΦΑ, ώσπου το καλοκαίρι του 2018 και για ολόκληρη τη σεζόν ανέλαβε την τεχνική καθοδήγηση της ομάδα μας.\nΒέβαια, ο Φίλιππος Μουρτζανός ξεκίνησε να δουλεύει σε Ακαδημίες το 2009, όταν εντάχθηκε στο προπονητικό επιτελείο της Ακαδημίας του Αστέρα Ρεθύμνου (2009-10) και εν συνεχεία της ΠΕ Ρεθύμνου (2010-11). Τη σεζόν 2011-12 ακολούθησε η ενασχόληση του με την Ακαδημία της Επισκοπής, το 2014-2015 ήταν Υπεύθυνος της Ακαδημίας του Ποσειδώνα Γερανίου και τη σεζόν 2015-16 δούλεψε στην Ακαδημία του ΟΦ Αρμένων.\nΣαν ποδοσφαιριστής, ο Μουρτζανός ξεκίνησε να παίζει ποδόσφαιρο στον Ψηλορείτη μέχρι το 2003 και από εκεί και πέρα αγωνίστηκε σε ΑΕ Τρικάλων, ΑΟ Τρικάλων, ΑΕ Παραλιθαίοι, Επισκοπή, Αστέρας Ρεθύμνου, ΠΕΡ, Ποσειδώνα Γερανίου, ΟΦ Αρμένων.\nΠροηγούμενο άρθροΕυχάριστη Κυριακή για την Ακαδημία μας στο τουρνουά της ΑΕ Κατσαμπά\nΕπόμενο άρθροΗ Ακαδημία μας στο 3ο Τουρνουά Ποδοσφαίρου του δήμου Ρεθύμνου


Αυτό είναι το κόλπο για να διατηρήσετε τις μπανάνες φρέσκες για μεγάλο διάστημα - OFF Magazine - Η ΧΑΛΚΙΔΑ ΣΤΟ INTERNET\nΑυτό είναι το κόλπο για να διατηρήσετε τις μπανάνες φρέσκες για μεγάλο διάστημα\nΠρόκειται για ένα φρούτο που θεωρούνται ιδανικές τροφές, όχι μόνο για τους μικρούς, αλλά και για τους μεγάλους, καθώς περιέχουν πολλές βιταμίνες που βοηθούν τον οργανισμό. Παράλληλα είναι από τα… εύκολα φρούτα, με την έννοια ότι μπαίνουν εύκολα στην τσάντα των μικρών, μεταφέρονται δηλαδή εύκολα και τα ίδια τα παιδιά μπορούν να τις κρατούν από νωρίς μόνα τους για να τις φάνε.\nΜόνο που… παρουσιάζουν ένα πρόβλημα. Μαυρίζουν γρήγορα! Υπάρχει ένα κόλπο λοιπόν που θα σας λύσει τα χέρια, ώστε να μη βιάζεστε να τις καταναλώσετε, αλλά ούτε και να αναγκάζεστε να ψωνίζετε συνέχεια μικρές ποσότητες.\nΤη λύση θα τη δώσει λίγη διάφανη μεμβράνη ή λίγο αλουμινόχαρτο, τα οποία τοποθετούνται στο σημείο που βρίσκεται το κοτσάνι, με αποτέλεσμα να διατηρούνται για μεγαλύτερο διάστημα.\nΗ Συνταγή της ημέρας : Ρολάκια πίτσας με λαχανικά


Προσκλητήρια Letterpress - TERZIDIS PRINT\nΤΙ ΕΙΝΑΙ Η ΜΕΘΟΔΟΣ LETTERPRESS;\nΕίμαστε χαρούμενοι και υπερήφανοι που συνεχίζουμε και εφαρμόζουμε αυτήν την παραδοσιακή τεχνική εκτύπωσης!\nΕίδος: Πρόσκληση Letterpress\nΕκτύπωση: 1 χρώμα\nΧαρτί: cotton paper 300gsm\nΕκτύπωση: 1 χρώμα & 1 τυφλό τύπωμα(χωρίς μελάνι)\nΕκτύπωση: 2 χρώματα\nΗ επιλογή συνεργασίας με τo τυπογραφείο μας, ΤΕΡΖΙΔΗΣ Γραφικές Τέχνες, είναι η ιδανική λύση. Για εμάς προτεραιότητα είναι η ικανοποίηση των προσδοκιών σας. Η εμπειρία μας στο χώρο των εκτυπώσεων εδώ και τέσσερις δεκαετίες εγγυάται παραγωγή ποιοτικών εκτυπώσεων προσκλητηρίων. Αφού επιλέξετε να συνεργαστείτε μαζί μας για τις εκτυπώσεις σας, να είστε σίγουροι ότι είστε σε ασφαλή χέρια. Το τυπογραφείο ΤΕΡΖΙΔΗΣ ΓΡΑΦΙΚΕΣ ΤΕΧΝΕΣ, με έδρα τη Λάρισα, πρωτοπόρα σε εκτυπώσεις offset, διαθέτει σύγχρονο εξοπλισμό. Σε αυτόν συμπεριλαμβάνεται νέα μηχανή 4 πύργων (τετραχρωμίας) HEIDELBERG 70εκ Χ 100εκ με βερνίκι νερού τελευταίας τεχνολογίας με CPC 2000. Πρωταρχικός μας στόχος η παροχή ποιοτικών και ολοκληρωμένων λύσεων στους πελάτες μας. Χωρίς φιλμ και με ηλεκτρονικό μοντάζ, οι δουλειές μας έχουν άριστη ποιότητα, χρωματική πιστότητα και ακρίβεια.


Ο Μιθριδάτης γίνεται λόρδος των Sith, εμπνεόμενος από τον Πόλεμο των Άστρων\nΔείτε το βιντεοκλίπ για το νέο τραγούδι "Darth Mith"\n«Η έλλειψη της πίστης στον Ημισκουμπρισμό\nείναι, πώς να σου το πω, κάπως ενοχλητικό\nΧωρίς δισταγμό, σε αρπάζω απ' τον λαιμό\nμε πνιγμό Φορσικό, για παραδειγματισμό\nΓια να υπενθυμίσω πως θα έχω σεβασμό\nκαι πως στον Mustafar έχω κι έναν κολλητό»\nΜε τα θρυλικά Ημισκούμπρια ανενεργά μετά το "Λε Χαμ" του 2016, ο Μιθριδάτης έχει εκ νέου δραστηριοποιηθεί σε σόλο μονοπάτια, τόσο συναυλιακά, όσο και με διάφορες κυκλοφορίες singles.\nΤώρα, λοιπόν, εμπνέεται από τον θρυλικό Πόλεμο των Άστρων -που επανέρχεται στα σινεμά τον Δεκέμβριο, για το τέλος της αστρικής σάγκα- και φτιάχνει ένα καινούριο τραγούδι γύρω από έναν νέο ήρωα με φωτόσπαθο: τον Darth Mith. Μπορείτε να το ακούσετε στον σύνδεσμο παρακάτω, βλέποντας παράλληλα και το επίσημο βιντεοκλίπ που έφτιαξε γι' αυτό ο Sherif Francis.\nΤο "Darth Mith" κυκλοφορεί ως ψηφιακό single από την Amok Time Arts -το label του Μιθριδάτη.\nΌπως μάλιστα διαβάζουμε στα συνοδευτικά της νέας κυκλοφορίας, ο Darth Mith είναι εδώ για να σχολιάσει τα σημερινά trends: «Ποιους επιλέγουμε για ψυχαγωγία; Τι ψηφίζουμε; Πόση ανούσια πληροφορία αντέχει ένας εγκέφαλος να επεξεργαστεί; Τελικά, για να ακούσουμε κάτι, χρειάζεται να αντιλαμβανόμαστε λέξεις ή γενικά …να αντιλαμβανόμαστε; Η αισθητική και η ειλικρίνεια στην τέχνη, τελικά έχει λόγο ύπαρξης σήμερα;».


Πάντα φουσκωμένο δεν μπορεί να χάσει βάρος Χάνουν βάρος στο ibiza\nΈκανα για Μία Εβδομάδα τη Δίαιτα των Οκτώ Ωρών: Έχασα Δύο Κιλά και τους Φίλους μου - VICE\nΠάντα φουσκωμένο δεν μπορεί να χάσει βάρος. Η εμπειρία μου με τη διατροφή 16:8 και η άποψη ενός διατροφολόγου για τις διαλειμματικές νηστείες.\nΠαίδων «Αγία Σοφία». Με άλλα λόγια, όλοι στο τέλος ξανακερδίζουν το βάρος που χάνουν.\nΑυτό δεν είναι αλήθεια, αλλά είναι εύκολο να καταλάβει κανείς πάντα φουσκωμένο δεν μπορεί να χάσει βάρος πιστεύουν κάτι τέτοιο πολλοί από εμάς. Για να μην ξαναπάρεις τα κιλά που έχασες, πρέπει να προσαρμοστείς.\nΠρέπει να αποκτήσεις διαφορετικές συνήθειες από αυτές που είχες υιοθετήσει, ενώ έκανες δίαιτα. Η διατήρηση των κιλών απαιτεί μια διαφορετική εστίαση. Είναι σαν μια τακτική αποχώρησης από μια μάχη. Μπορεί να έχασες βάρος, αλλά η αποστολή δεν εξετελέσθη ακόμα Πρέπει να αναπροσαρμόσεις τους στόχους σου και να εστιάσεις στο πως θα διατηρήσεις αυτά τα κιλά.\nΠαρακάτω ακολουθούν τρεις μέθοδοι για να κρατήσει μακριά, μια και καλή, τα κιλά που έχασες. Φτιάξε μια καινούργια καθημερινότητα Όταν ξεκινά κανείς ένα πρόγραμμα αδυνατίσματος είναι πάντα πρόθυμος να κάνει πολλές θυσίες. Αυτοί που είναι συνηθισμένοι να τρώνε ένα σάντουιτς στα γρήγορα μπορούν να βάλουν την γαλοπούλα στη ζωή τους.\nΑυτοί που μασουλάνε απρόσεχτα ό,τι βρουν μπροστά τους μπορεί να αρχίσουν να ζυγίζουν τα γεύματα τους και να υπολογίζουν με θρησκευτική ευλάβεια τις θερμίδες.\nΑλλά μετά από ένα σημείο, θέλεις πίσω την παλιά σου ζωή. Σε καταβάλλει μια τεράστια κούραση.\nΓια πόσο καιρό ακόμα είσαι διατεθειμένος να αντιμετωπίζεις αυτό το πρόβλημα; Στην πραγματικότητα, δεν μπορείς να έχεις πίσω την παλιά σου ζωή, γιατί μην ξεχνάς ότι σε Ωστόσο, μπορείς να δημιουργήσεις μια παραλλαγή της παλιάς ζωής, εφαρμόζοντας τις παρακάτω στρατηγικές: 1. Να έχεις τον έλεγχο του βάρους σου Ακούγεται πολύ απλό, αλλά οι ερευνητές επιβεβαιώνουν αυτό που ξέραμε ήδη από την έρευνα NWCR.\nΌσοι παρακολουθούν το βάρος πάντα φουσκωμένο δεν μπορεί να χάσει βάρος χωρίς να τους γίνεται και εμμονή έχουν μεγαλύτερη ευχέρεια στο να εντοπίζουν και rpt για απώλεια λίπους χάνουν με ευκολία τα νέα κιλά που παίρνουν, πριν οι Να σχεδιάζεις τα γεύματα σου Μπορείς να διατηρήσεις πάντα φουσκωμένο δεν μπορεί να χάσει βάρος βάρος σου με μια πολύ ισορροπημένη διατροφή με χαμηλά λιπαρά και χαμηλούς υδατάνθρακες.\nΗ δίαιτα των οκτώ ωρών υπόσχεται γρήγορη απώλεια βάρους, με τη ρύθμιση της πρόσληψης τροφής μέσα σε ένα οκτάωρο. Ουσιαστικά, το άτομο που αποφασίζει να την ακολουθήσει μπορεί να τρώει για οκτώ ώρες μες στη μέρα, αλλά τις επόμενες 16 δεν επιτρέπεται να τρώει τίποτα.\nΔιάλεξε μια διατροφή που σου ταιριάζει και μείνε σε αυτή. Βέβαια, αυτό χρειάζεται σχεδιασμό. Oι ερευνητές της ομάδας του δρ. Sciamanna επιβεβαιώνουν ότι αυτοί που διατηρούν επιτυχώς το βάρος τους τείνουν να καταναλώνουν τις ίδιες τροφές τον περισσότερο καιρό, με διαφορετικά όμως συνοδευτικά κάθε φορά. Μια σαλάτα με ψημένο κοτόπουλο θα έχει άλλη γεύση αν χρησιμοποιήσεις ως βάση πρασινάδα και την περιχύσεις με βινεγκρέτ μουστάρδας και άλλη γεύση αν περιέχει σπανάκι με βινεγκρέτ βατόμουρου.\nΜπορείς, για ακόμα μεγαλύτερη ποικιλία, να προσθέσεις στην πρώτη ψιλοκομμένα λαχανικά και στην δεύτερη φέτες από διάφορα φρούτα.\nΌσες αλλαγές και αν κάνεις, το πιάτο εξακολουθεί να είναι η σαλάτα που έχεις για βραδινό. Ένα βασικό πιάτο που το τροποποιείς συνεχώς σού επιτρέπει να είσαι συνεπής, χωρίς να Φτιάξε μια λίστα πριν πας για ψώνια Η στρατηγική νούμερο 2 δουλεύει μόνο αν, εκτός από τα γεύματα σου, πάντα φουσκωμένο δεν μπορεί να χάσει βάρος και τα ψώνια σου.\nΓια ακόμα μια φορά είναι σύμφωνα με την κοινή λογική, αλλά εφαρμόζεται σπάνια. Επικεντρώσου στην διαδικασία και όχι στο αποτέλεσμα Όταν χάνεις βάρος, σκέφτεσαι το αποτέλεσμα και ψάχνεις να βρεις με ποια διαδικασία θα οδηγηθείς εκεί.\nΓια να διατηρήσεις όμως το βάρος σου, πρέπει να σκεφτείς αρχικά την διαδικασία. Δοκίμασε τις παρακάτω συνήθειες: α Πιες πολύ νερό Το νερό από μόνο του μπορεί να είναι σημαντικό για τον έλεγχο του βάρους, μπορεί και όχι. Αυτό που είναι σίγουρο είναι ότι η συνήθεια να πίνεις νερό καθ' όλη την διάρκεια της μέρας λειτουργεί σαν μια υπενθύμιση μεταξύ των γευμάτων. Απλά δεν πρέπει να παραλείψεις ένα γεύμα ή ένα προγραμματισμένο σνακ. Έτσι διαταράσσεις το βιολογικό σου ρολόι και μπαίνεις στον πειρασμό να φας τροφές που κανονικά θα απέφευγες ή να φας παραπάνω από όσο πρέπει, όταν τελικά έρθει η ώρα του επόμενου γεύματος.\nΠώς καίγουμε το λίπος του κοιλιακού\nΟ Alwyn Cosgrove, ιδιοκτήτης μεγάλης αλυσίδας γυμναστηρίων προτείνει να βάλουμε στόχο ένα πρόγγραμα εξάσκησης με χρονοδιάγραμμα ενός μήνα.\nΣυμφώνησε με τον εαυτό σου ότι θα πας στο γυμναστήριο φορές μέσα στον μήνα και προγραμμάτισέ τον να γυμνάζεται φορές την εβδομάδα.\nΕναλλακτικά δοκίμασε ποδηλασία, κολύμπι ή αθλοπαιδιές με φίλους. Σκέψου σαν νικητής Η τελευταία έρευνα του από την ομάδα της Πενσυλβανία, δείχνει ότι παρατηρείται μια τεράστια προσαρμογή συμπεριφοράς στους ανθρώπους που καταφέρνουν να διατηρούν το βάρος τους.\nΑν θες και συ να μπεις στην ομάδα τους: Επιβράβευσε τον εαυτό σου Η απώλεια βάρους σχετίζεται με την στέρηση. Η διατήρηση του βάρους όμως μπορεί να λειτουργήσει καλύτερα αν ενδίδεις που και που στον πειρασμό.\nΥπενθύμισε στον εαυτό σου γιατί πρέπει να είσαι σε επιφυλακή Μπορεί να είσαι αδύνατος εξωτερικά αλλά, εσωτερικά, έχεις ακόμα δισεκατομμύρια άδεια κύτταρα λίπους που ανυπομονούν να επιστρέψουν στα περασμένα μεγαλεία.\nΑυτό που βοηθάει είναι να κρατήσεις κάποια αναμνηστικά από το φουσκωμένο παρελθόν σου. Μια φωτογραφία στο ψυγείο κάνει καλή δουλειά. Πάνω από όλα μην ξεχνάς τι έχεις καταφέρει Όταν χρειάζεσαι μια ένεση αυτοπεποίθησης, βγες στην αγορά και παρατήρησε όλους αυτούς τους υπέρβαρους γύρω σου.\nΔεν είναι ωραίο να σκέφτεσαι ότι δεν είσαι πλέον μέρος αυτής της ομάδας; Πότε μπορείς να σταματήσεις τη δίαιτα; Άλλαξε πρόγγραμα: πήγαινε από απώλεια βάρους σε διατήρηση βάρους όταν δεις τα παρακάτω σημάδια. Στις έρευνες που διαρκούν έναν χρόνο ή και περισσότερο, έχει παρατηρηθεί ότι τα άτομα που είναι σε δίαιτα συνήθως ξαναπαίρνουν ένα μεγάλο ποσοστό των κιλών που χάσανε, το δεύτερο εξάμηνο.\nΑ Γιατί δεν χάνω λίπος; - 10 «σφιχτές» απαντήσεις Ξημεροβραδιάζεστε στο διάδρομο, τρώτε ευλαβικά φρούτα και λαχανικά, πίνετε άφθονο νερό καθημερινά, αλλά εκείνα τα περιττά κιλά δεν φεύγουν με τίποτα; Σταματήστε να ρίχνετε το φταίξιμο στον… μεταβολισμό σας και δείτε τι μάλλον δεν κάνετε σωστά. Δημοσίευση 7 Μαρτίου Παλαιότερο των ημερών του Νικόλα Γεωργιακώδη Τα πάντα σχετικά με τη μείωση του περιττούς λίπους περιστρέφονται γύρω από έναν βασικό κανόνα: για να χάσεις κιλά, θα πρέπει να καταναλώσεις λιγότερες θερμίδες από αυτές που καις σε ημερήσια βάση. Ακούγεται λογικό και είναι.\nΟύτως ή άλλως είναι ώρα να αλλάξεις. Και έτσι χάνεις λιγότερες θερμίδες και ο ρυθμός απώλειας βάρους μηδενίζεται. Πιθανώς οι μύες σου δεν παίρνουν πλέον τα καύσιμα που χρειάζονται.\nECG IV 18 | ECG\nΠοδήλατο καθιστό BRX R Chrono Line TOORX | artofjayward.com\nΚώστας Δουρίδας: Γη των πατέρων μου τρισαγαπημένη ΑΡΚΑΔΙΑ


Τα νέα μοντέλα της Tudor για το 2022 - Chronos Plus\nΤα νέα μοντέλα της Tudor για το 2022\nIn FOR HERFOR HIMNEWSTUDORWATCHES\nΗ Tudor αποκαλύπτει τα νέα της μοντέλα για το 2022, στην έκθεση Watches & Wonders\nH μάρκα φημίζεται για τα ρολόγια της, τα οποία λειτουργούν ως εργαλεία, στον καρπό των πιο τολμηρών ανθρώπων. Για τους λάτρεις της περιπέτειας, η Tudor παρουσίασε φέτος το Black Bay Pro, ένα νέο μοντέλο με λειτουργία δεύτερης χρονικής ζώνης. Η σειρά Black Bay ανανεώνεται, με το εμβληματικό Black Bay GMT να είναι πλέον διαθέσιμο και σε έκδοση S&G (Steel & Gold), με ζεστά χρώματα και vintage πινελιές, ενώ ταυτόχρονα διατίθενται νέες εκδόσεις για το Black Bay Chrono S&G, αλλά και για τη συλλογή TUDOR Royal. Τέλος, λανσάρει τα Black Bay 31, 36, 39 και 41 S&G, με καμπυλωτό design και in-house μηχανισμούς.\nΠάρτε μια πρώτη γεύση, και μείνετε συντονισμένοι τόσο στις σελίδες του περιοδικού Chronos Plus, όσο και στη σελίδα μας, για την ανάλυσή τους.\nBlack Bay Pro – Το πνεύμα της περιπέτειας σε ένα ρολόι. Με κάσα διαμέτρου 39mm, κατασκευασμένη από ατσάλι, διατίθεται με μπρασελέ, δερμάτινο ή υφασμάτινο λουράκι. Εξοπλίζεται από τον MANUFACTURE CALIBRE MT5652, με ενσωματωμένο GMT και power reserve 70 ωρων.\nBlack Bay GMT – Το φημισμένο καταδυτικό της TUDOR έρχεται με λειτουργία GMT, με κάσα από ατσάλι και διάμετρο 41mm. Εξοπλισμένο με τον Manufacture Caliber MT5652, το Black Bay GMT διαθέτει 24ωρη δίχρωμη διαβαθμισμένη περιστρεφόμενη στεφάνη.\nBlack Bay Chrono – Το Black Bay Chrono συνδυάζει αυτή την κληρονομιά της μάρκας για τον μηχανοκίνητο αθλητισμό σε έναν σπορ κομψό χρονογράφο, με έντονα υποκαντράν και αυτόματο μηχανισμό υψηλής απόδοσης.\nBlack Bay 31, 36, 39 και 41 S&G – Τα μοντέλα Black Bay 31, 36, 39 και 41 S&G φέρνουν μια μοναδική αισθητική στη σειρά Black Bay. Οι κάσες τους δίνουν έμφαση στις καμπύλες και την αντίθεση ανάμεσα στο ατσάλι και το γυαλιστερό κίτρινο χρυσό. Ένα μοντέλο εκλεπτυσμένο, ευέλικτο, κομψό και unisex.\nTudor Royal – Η γυναικεία εκδοχή της συλλογής, με κάσα από ατσάλι και διάμετρο 28mm, καντράν από Mother of pearl και στεφάνη σεταρισμένη με διαμάντια. Έρχεται σε ασημί και δίχρωμη έκδοση.\nFor HimNoveltiesTudorWatches & Wonders\nPrevious Το επετειακό Royal Oak RD#3 από την Audemars Piguet\nNext H Gucci ξανασυστήνεται στην ελληνική αγορά\nΗ Hublot δημιουργεί για τους Dallas Cowboys


Πέλλα Δώθε: Τραγωδία στα Τρίκαλα: 19χρονος πέθανε μέσα σε μπαρ.\nΤραγωδία στα Τρίκαλα: 19χρονος πέθανε μέσα σε μπαρ.\nΣοκ έχει προκαλέσει στην τοπική κοινωνία των Τρικάλων ο αιφινίδιος χαμός ενός 19χρονου νεαρού το βράδυ της Δευτέρας, μέσα σε μπαράκι στο κέντρο της πόλης, όταν και διασκέδαζε με τους φίλους του.Σύμφωνα πληροφορίες από το trikalaola.gr, ήταν περίπου στις 10:00 μ.μ. όταν και ο 19χρονος ένιωσε που διασκέδαζε σε μπαράκι στα Μανάβικα της πόλης των Τρικάλων, ανέφερε στους φίλους του πως νιώθει έντονη αδιαθεσία, ενώ λίγα λεπτά μετά\nκατέρρευσε μπροστά τους.\nΑμεσα στο σημείο κλήθηκε και μετέβη ασθενοφόρο του ΕΚΑΒ προκειμένου να μεταφέρει τον νεαρό στο νοσοκομείο Τρικάλων. Ωστόσο ήταν ήδη πολύ αργά, καθώς απλώς διαπιστώθηκε ο θάνατός του.\nΝα σημειωθεί ότι κατά τη μεταφορά του οι διασώστες προσπαθούσαν συνεχώς να τον επαναφέρουν πραγματοποιώντας ανανήψεις ωστόσο κάτι τέτοιο δεν κατέστη δυνατό.\nΣύμφωνα με τις ίδιες πληροφορίες, η οικογένεια του άτυχου 19χρονου διαθέτει πρατήριο υγρών καυσίμων και μίνι μάρκετ στη Φανερωμένη Τρικάλων ενώ απασχολείται και με τις αγροτικές καλλιέργειες. Ακόμη, οι ίδιες πηγές αναφέρουν ότι το 19χρονο παιδί έχαιρε άκρας υγείας.\nΣήμερα, θα διενεργηθεί νεκροψία-νεκροτομή που θα ρίξει φως στα αίτια θανάτου του 19χρονου έφηβου.